url: =ZYA HQ pan Nasep dan theihsak na :: ZOMI DAILY\nZYA HQ pan Nasep dan theihsak na\nposted on 3 April 2019 at 7:57 am Lomkholna: News, Zomi, ZYA\nSisan nasep zia\nNidang Sisan kisam te le Sisan piading te kiho sakin ki vai hawm hi. Sisan piate a thadim kik kul veve ahih manin pawlkhat ten tua ading Ks. tul 30-40 bang pia in aneilo ten 500-1000 cihbang in nana kipia uh hi.\nSum deih man ahih loh uh hang Sisan hawmte khatlekhat kithuza kik uh in lemkhinlo ahih manin zumpan ciangtan sakin kivai hawm hi.\nTua ading in Sisan thawl 1 kisamte in Ks. 10,000/- sipiate tha dim kik nading apiak ding ahi hi. Tuaban ah ZYA Zumpan Sisan hawmdingte inn ah pi in zato ah kipuak a man teh inn khakkikna datsi man Ks. 2,000/- kilak beh ding hi.\nMotor nasep zia\nLamkal accident zato puak, cina zato pan inn ciahpih cih a kipan Kalaymyo sipin huamsung pen sum kingenlo in a lungnuamlo a hong pia teitei te lah fund ah kilutsak hi.\nKalaymyo pua lam ahih le a nai, a gamla zui in sum kila hi. Motor hawl cial kul ahih manin le Motor Diesel manding cihdan bektawh amet kilalo in kipai sak hi. Motor neihsate pen aniam nam le 4×4 nam hilo ahih manin amual, aguam kantan kul namte lampi hoihloh nate kizui sak kim zolo hi. Tua dan a zat theih ding motor sang nam le 4×4 nam neihzawh nading zong aki hanciam mahmah laitak hi.\nOxygen nasep zia\nOxygen kisamte pen abung a mawkna in kikawmsak in, gas thunman pen Ks. 3,000/- tung ahih manin zumpan gas adimsa tawh ahih le Ks. 3,000/- kila hi. Apua lam pan athun nuamte zumpan a mawkna in abung kivaihawm sak hi.\nHih pen atangpi ading gelna hi a minam, pawlpi, khua ki deidan lo in kisem hi.\nAzenzen in bangmah nei hetlo takpite in Pawlpi Siate theihpihna maw, Hausa upate theihpihna maw tawh a khong in kivai hawmsak hi.\nSisan, Oxygen le Motor tawh nasep pen khang sawnsawn dong kizop zawh nading lunggulh na tawh fund kicing nei zo nailo ihih manin sum kila ahi hi. Ahih hang in bangmah neilo takpite ading in zong ZYA pan fund zonna ahun zui in kinei zel a Leitungbup Zomite in ahun zui mah in huhna, panpihna nongpiak manun zong nasep kizom toto thei hi.\nAtuam diak khat ah hih bangmah neilo takpi te ading ci in Kawlgam sungpan Sanggam Zomipih khat in Kawlsum Ks. 2,000,000/- hong piakkhiat manin zong kilung muang tuam mahmah hi. ZYA HQ, Kalaymyo April 2, 2019\nPrevious: Pasal’ ta neihtheihna a nawngkai sakthei thu tuamtuamte\nNext: Japan gamah kumpi thak le hunthak kipanding\nAmerican Citizen khat North Korea gamsung ah kiman leuleu: Kim Hak-song\nPaunak 22:6 ~ Dimno’ Pa\nNaupang tampi te tungah Covid-19 natna kimu khia\nTaiwan ah pasal khatin avengte muhna ah asanggamnu ngawng tansak


timestamp: atn

url: =Forklift hawlkhat in mawtaw tampi ataihgawp laitak Video ki khahkhia, mi 2 si, 10 valliam :: ZOMI DAILY\nposted on 26 June 2018 at 8:11 pm Lomkholna: China, News, Sawltak, World\nChina gamsung ah vangik dopna Forklift mawtaw ahawl pasal khatin lamzikpi tungah midangte mawtaw tampi phulsakgawp cih SCMP pan kiza hi. Tua Forklift hawlpa in tuabangin lamzikpi tungah mawtaw aphutsakgawpna hangin mi 1 in sihlawh a, adangzong mi 10 bangin liamlawh uhhi.\nMonday zingsanglam in Shandong Province sungah thupiang hi a, Forklift hawlpa pen akhawlnoploh ciangin anunung ah Police te’n thautawh kaploh phamawh ahih manin, kaplup thuakziau hi.\nLocal Public Security Bureau te’n Statement akhahkhiatna ah hih thupiangpen Shandong Province, Yantai khuapisung aom Xingfu Middle Road kici lamzikpi tungah thupiang ci uhhi.\nMonday zingsanglam 7:20am hunpawl in Bus tawh khualzin te khawlna “bus terminal” geikhat ah thupiang ahihi.\nTua Forklift ahawlpa pen kum 45 aphakhin hi a, aminpen Mr. Wang Zhihua kici hi. Amahpen China, Heilongjiang Province sungpan hi a, Suihua City sungpanin akhangkhia khat ahihi.\nForklift tawh lamzikpi tungah mawtaw tampitak nawksakgawp, phulsakgawp ahih manin, akhawlnading in ki hanciam himahleh anunung ah akhawltheihloh ciangin Police te’n acihnading theinawnlo in thautawh akaplum uh cihi.\nKhuasung mipi te bitna aomnading leh aneihsa te uh asiatzangawp lohnadingin ngimna tawh Forklift hawlpa thautawh akikaplum hi ci’n Police te’n genkhia uhhi.\nHih Forklift hawlpa Mr. Wang Zhihua ii gamtatna pen migilo ngongtat “Terrorism” tetawh kizopna aomkhahiam cihpen athu Information bangmah khahkhiatna kineinailo hi.\nMr. Wang in Forklift tawh khuasung mawtaw te aphutsakgawp laitak Video zong kizaihkha in, Social Media ahzong kithehzakpah zihziah hi. Beijing News te’n Video akhahkhiatna ah lamzikpi tungah mawtaw aom zihziah pen Mr. Wang in Forklift tawh nawkpheisak ziahziah hi.\nVideo: A man was shot dead by police on Monday morning after driving a forklift truck at vehicles and people in an east China city, killing one and hurting at least 10 others, according to an official announcement.\nVideo khatsung ah Silver Car khatbangpen lamzikpi tungah saupi anawtpheigawp laitak kimuthei hi. Tuaban ah adang Black Car khatzong doptoh vevasa in lampitung ah ataipihphei zeza laitakzong kimuthei a, tua adopphei mawtaw pen mawtaw khat ii atungah koihtohsak sese citciat hi. Mawtaw adangkhatzong lampitung ah alumlet sakgawpzong Video sungah kimuthei hi.\nForklift pen High Speed tawh hatsak mahmah in, ageinai aom amuhkhak peuhpeuh phusakgawpmang hi. Khuasung mipi te’nzong acihnading theipaklo uh ahih manin, Mr. Wang pen agamtat akhawltheihtheih nadingin suangtom khawngtawhzong akiden valval laitak kimuthei hi. Ahi zongin Police te’n thautawh akapciang bekin agamtatna khawlsak theipan uhhi.\nHih Forklift hawlpa Mr. Wang ii gamtatna hangin mawtaw tampitak inzong siatlawhgawp a, mi 1 in asihlawh banah adangzong mi 10 bang liamgawp uhhi. Anunung ah amahzong kikaplum ahih manin, hih buaina hangin mi 2 asi suak hi. Police te’n hihpa gamtatna pen athu hoihtak kancianding uh cih kiza hi. Sawltak #zomidaily\nPrevious: Numeino Missionary thupi\nNext: Selayang vengsung ah Malaysian gammi Grab Driver athatlum Myanmar numei khatleh pasal khat kiman


url: =ZCLS Joint Seminar zaksakna :: ZOMI DAILY\nposted on 19 January 2016 at 8:37 pm Lomkholna: News, Peterkhampu, Zomi\nDeal ih vekin :: ZCLS Kalaymyo vaihawmna tawh “Zolai Joint Seminar” pen Jan.19-21, 2016 AMC biakinn, Thazin Ward, Kalaymyo ah kipan ta hi.\nSeminar makai ding siate hih teng ahi hi. Revd Dr Thuam Khan Thang, Revd Dr Jacob Mung (CLC, Ygn), Revd Khoi Lam Thang leh Sia Dal Sian Pau te hi ding hi.\nAssociation leh Section zui-in taangmi kikah ahi hi. Sunsung thusinna ah sapna ngah teng kikah a, nitaksim biakpiakna kinei ding ding ahih manin hong kihel zozo hong kihel un, cih ZCLS min tawh kongsam uh hi. Zanitak, zintun nitakin Revd Dr Thuam Khan Thang in hanthotna hong nei a, tha kingah mahmah hi.\nTu zingsang Seminar hun masa ah, Revd Dr Thuam Khan Thang in, “Zomite leh Media” cih thu-lu tawh hing gen a, thuthak manpha honkhat kizakha a, manpha kisa tek mahmah ahi hi. Tulaitak, hun nihna ah, Revd Dr Jacob Mung in, “Zomite leh Lai tawh Pasian’ Nasepna” cih tawh tintan hong piak laitak hi a, thupi thei mahmah hi.\nA diakdiakin Seminar zawh ding ni, Jan.21 (Thursday) nitak hun pen innteek AMC khangnote’ makaihna tawh “Worship Night” cih bulphuhin Concert bawl ding uh a, Revd Dr Jacob Mung in hanthotna tomno nei ding ahih manin hong kihel tek ta un. Ngaihtaak kha ding hi.\nInnteek AMC (Agape) Pawlpite un hih Seminar aa dingin Ks.1,000,000/- (10 lakh) piakhia tazen uh a, kinak lungdam mahmah ahi hi. Sep-le-bawl teng zong vaipuak lalai uh hi. A mundang khat a bawl ding kimlai a lem loh cuangin bing-le-bung a kiseh hi sawnsawn ahh manin AMC pawlpite thupi mahmah uh ci-in lungdamna lianpi i ko hi.\nSecretary, Cimm.Cimmittee. ZCLS, Kalaymyo.\nPrevious: Cikha ah meikang huhna ding\nNext: Suu Kyi in “Khangno te’n Internet tungah hun mawkbeisaklua” ci\nLai lam Seminar ZCLS in nong neihzawh uh leh hong panpih Innteek AMC Agape te tung ah akibangin lungdam hong ko khawm hang ei. Mailam ah lai nasepna ah ei zong tuantual lo-in manawt semsem ding in kilam-en hang.\nC.Thang Za Tuan, ZCLS Advisor\nLaibu thak: Minuamsa na ut hiam?


url: =Maikum sung ka lam-etna ~ Pu Thangboi :: ZOMI DAILY\nMaikum sung ka lam-etna ~ Pu Thangboi\nposted on 4 January 2022 at 10:32 pm Lomkholna: News, Politics, Thangboi\n2021 kum i nitawp ni hong tungta hi. Tuni ciang ih muh khak pen Pasian’ thupha taktak ahi hi. Tukum kumbei amukhalo ih it ih ngaih tam mahmah a, amaute ih phawk zungzung hi\n2021 Kum pen tangthu ah kum hoih in ki ciamteh in ka um hetkei hi. Leitungbup in Covid pulnatna kisikhop mahmah ban ah kawlgam ah ngongtatna hong pung semsem lai ahih man in kawlgam a om kawlgammi tading in kumsia mahmah khat ahi hi.\nMai 2022 kum kawlgam leh Zogam ading ka lam-etna\nMi kikhah leuleu ding\n2021 kum abeikuan petmah ciang in misok te’n amimatte uh tampi tak thongkhia ziahziah ta uh ahih man un asawtlo in thongkia mi minthang honkhat khahta ding un ka um hi.\nASEAN tawh kizopna\nMisokte leh ASEAN te akizopna uh leitung in a encik ahi hi. 2021 kum April 24 ni a misokte’ sep ding ASEAN thukimna nam 5 (5 points consensus of ASEAN) te misok te’n semkhia vetlo uh ahih man in ASEAN makaite’ kimuhna Summit te ah misokte kihel khalo pah uh hi.\nAhizong in 2022 kum ASEAN amakaih ding Cambodia leh misokte ki uitui mahmah uh hi. Misok gamdang vuanzipa bang Cambodia khat vei vahawh khin hi\nJanuary ni 7 ni Cambodian PM kawlgam Ong zin ding cilai uh hi. Ama’ hong zinma maw aciah khitdeuh maw khat zaw sangsang ah ASEAN thukimna nam 5 te sung pan ahih theih zah uh misok te’n hong sem ziahziah ding uh hi. Tua lak ah khat ahi Rohingya vai zong kihel a tuavai van ding in Daw Thet Thet Khaing bang Zakhai gam khat vei vapai khin hi\nPiteknu leh U Win Myint te bel khah nai hetlo ding uh a, adang mi tampi bel khah khading uh hi.\n2022 Kum March kha ASEAN makaite’ kimuhna ah misokbupa akah khading in ki lam en ahih man in tua lap in na tampi hong sem khading uh hi. February kha sung UN palai vai ki khentat tading cilai ahih man in January kha sung kinak pei mahmah ding uh hi\nZogam ah, adiak in Tedim Tonzang Gam ah, thunei taktak om nawnlo hi. Thautawi pawl tampi hong ombeh lai ahih man in mipi ki genthei tektek ding dinmun ahi hi. Thunei taktak a om nawnlohna tawh kizui in guihtheih khamtheih kilei/kizuak/kizatna te hong khang hanhan hi\nTonzang gam bang ah tukum Zavom ciing te’n thuneite” tungah siah pia khalo uh ahih man un nuamsa mahmah uh a, maikum nak behlap sawm mahmah uh hi. Khua pawlkhat bang ah pastor te’n zavom sehsuah ngahta uh hi.\nKhangno pawlkhat in Zavom hawmthawh ta uh a, zakang nangawn zangh ziahziah ta uh hi. “Zunek sang tawm bei zaw” cilai uh hi.\nGuta buluh zong tam tektek a, palikte’ kiang’ va ap mah leng zong na khahkik pahpah uh hi. “Ko vakzo kei nung. A an ding uh om kei” cilai uh hi.\n“2022 kum February 12 Ni pen belpawl gam Diamond Jubillee hita a, 2023 kum January 4 Ni pen Suahtakna ngah zawh Diamond Jubillee hita hi” cih limgen mahmah uh ahih man un tua gel target in sepsawm mahmah pawlkhat nei le uh kilawm hi.\nCNF lobuang mualmi minam thautawite tawh tuni ciangciang kiho thei lai uh hi. Kumbei kuan teh KNU tawh bel hong kinuai pian uh hi. Mualmi thautawi lak pan ahatpen ahi FPNCC tawh zong kihoho uh ahih man in 2022 kum February 12 ni lap in banglo khat vaihawm uh hileh kilawm hi.\n2023 Kum August kha in kitelna bawl ding cih zong limgen mahmah uh hi. Amau’ genna ah 1952 Kum Lai in zong tualgal kawmkal ah AFPL in kitelna bawl veve a kumpi phuanzo veve ahih man in ko zong 2023 Kum teh kitelna kabawl veve ding uh a kumpi phuatzawhna ciang ding ka hanciam ding uh hi ci uh hi. Kitelna abawl zawh takpi uh leh bel leitung in tua result pom lel khathei mah ding hi\nNUG galkap PDF te zong ong hat tektek uh hi. Kumpi khat suahtheihna ding in thuneihna leitang (Liberated area – LA) kisam hi. Tua ding in Chin state leh Sagaing gamke sung mun pawlkhat piang thei ding in lam-et huai pian hi\nSagaing gamke PDF makai khat ahi Bo Nagar in RFA Burmese tung agenna ah “Vanleng kapna 2 leh thau lawng 500 nei le ung Sagaing sung ah LA piangsak zo nung” ci hi\nVanleng kapna lei theihna ding in UN ah palai dinmun ngahna ding leh Gam Khat peuh in NUG pen kumpi khat in apom ding thupi masa in ka um hi. Talibante Dan in LA gol pipi neizo hileng bel thukhat hi.\nDecember 13 Ni in misokte’ meeting ah misokbupa in khazai (district) behlap ding vai gen hi. December 30 in meeting nei leuleu uh a tua lai ah thu tampi khentat uh ci ahih man un tualak ah district vai zong kihel khathei ding hi. 2022 Kum sung Tedim leh Tonzang kigawm in khazai khat hong pia khathei un ka um hi.\nTuni ciangciang alangnih un kiho ding a utzaw sang om nailo mawk uh ahih man in mipi tading in vaisah mahmah lai hi.\nAcihmawh madong uh kiho sawm kei mawk le uh mipi in thuak mahmah ding hi. Zomi thautawi pawl in zong athaumuk uh angatna ding lam ngasak zaw in mipi lam leh amau leh amau hong kingat sak loh ding uh lunggulh huai mahmah hi.\nBang bang aizong Pasian in sep theihloh nei hetlo ahih man in amah mah pom tinten peuh leng ei’ ading ahoih pen mah hong gelsak veve ding hi. Hong tung ding kumthak ah Pasian’ Maipha namu ngiat ta inla, nama kihong ngiat in naci nalu dam ngiat ta hen. Happy New Year To You All – Mung Laan Thang (Tonzang, Zogam)\nPrevious: Sik Khedap: Kumthak ading Pasian’ hong kamciam ~ Rev. Dr. Mang Do Thang\nNext: 2021 Mangpha, Dammaw 2022 ~ Sia Do Khup


url: =USA, Maryland pan Pa Nang Sian Thang (Tedim, Gualnam) in hongnusia :: ZOMI DAILY\nposted on 25 September 2020 at 10:26 pm Lomkholna: Dahpihna, News, ZIUSA, Zomi\nMangpha Pa Nang Sian Thang (Kum 59) Gualnam Beh – Tedim Leilum ah akhang khia Washington D.C Area, Maryland State, Baltimore aa ateng Pa Nang Sian Thang in September 23,2020 in Tuap (Lung) damlohna tawh hongnusia chih thu izak man in ZIUSA kipawlna mintawh dahpihna i pulak hi.\nPa Thang Pi pen Zomi Innkuan Washington D.C Area ah member khat leh ZIUSA Genvai member onglut ni 5/2/2014 akipan tunidong active member khat ahih manin thumeilet zuiin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nPa Thang Pi luanghawm tawh anunungpen hunzatkhop ding hong tungding Sunday September 27,2020 11:30am in (EBC-DC) pawlpi makaihna tawh, March Life Tribute Center 5616 Old Court Rd, Winsor Mill, MD 21244 ah Funeral Service bawl khit ciang, King Memorial Park ah vuina ki nei ding hi.\nPa Thang Pi hong nusiatna hanga adahakap alungleng khuangai Innkuan pih tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang Genvai tanupi (Zomi Innkuan USA, Inc.)\nPrevious: Mi 2 kap khin ~ Pu Thangboi\nNext: Thuthak tomkim ~ The Tedim Post (26 Sep)


url: =Short Sleeve Top | Womens Top | Red Mix Viscose | Bally\nMix Viscose Top In Red\nThis women's short sleeve top has a crew neck and features diamond cutaway detailing. Made from a mixed viscose material, the ruffled sleeves and hem are finished in a contrast colour.\nDiamond cutaway detailing\nRuffled sleeves and hem with contrast colour finish


url: =Dear a zahtakhuai Zomi pih khempeuh\nA beisa September 17..2014 nitak 8:40 PM ( Myanmar time ) hun lamet loh laitakin Pi Cin Khaw Dim ( Zomi lasiam VC Mang pianna tuunnu ) kei a dingin kani Cinno in a tenna Anlangh khua panin a it mahmah a a tu a ta, a sanggam teng leh a khuapih tuipih teng nusia in tawntung nuntakna gungal lam zuandingin a lei nuntakna ong beisan ta cihthu i zak manin nakpitak in i dah hi. ka ni pen thanuam, kizen leh a zaaidam mahmah, a palsal a sanggam teng, a tu a ta teng itna tak tawh a huaisiam mahmah zi hoih, sanggam hoih, nu hoih, ko a dingin ka ni it mahmah uh a hihi. ka ni uh pen natna gillua a neih loh hangin a thazawm zawh sawtta in a hizongin a ma ngap khopkhop in a tu te kem kawm leh innna a hih zawhzahzah sem in a khuasak laitak in a tha kiam vat in hibangin lamet hetloh laitaka ong nusia a hihi.\nKa ni un ong nusiat hangin a tu a ta teng tungah lungkim mahmah leh a diak in tulaitaka USA Zomi tekiang Pasian minphata ong zin kawikawi VC Mang te innkuan a dingin a pianna a nu laitan laitak a geiah a omtheihloh hangin a kilungkimsak mahmah ding uh a hihi. khua khat ah a omkhoploh uh hangin kawlpi panin a lim a al a duh a nek zawh ding puak/ khak tangtangin a pianna a nu a lungkimsak mahmah innkuan a hilam uh ka telpih uh hi.\nLeitung ci leh sa tawh i ngaihsut ciangin pianna nu in ong nusia a a luangzong namsia nailo in a tapa khat in mipi mai ah lasa a ot keei dingpen VC Mang a dingin vai hamsapi ongsuak hi. a hizongin Pasian gamzai nadinga, Pasian minthan nading nasepna maban te a hi ong tungding September 20, 2014 ( Saturday ) nitaka Tulsa khuapi ZBCM biakinn ah a kibawl ding VC Mang Live Show leh USA gamsung a zinlai nading maban te khawllo a huhpa khasiangtho tha tawh zopsuakdingin khentatna ong nei khin hi. ei a mipih aci a sapih a sisanpih Zomi tengin zong i hih theihzahin thapia, panpih leh thungetna tawh i phawktek ding zong kong ngenphapha nuam uh hi. ka ni uh ong nusiatna hanga a dah a kap, a lungleng khuangai khempeuh huhpa khasiangtho in a makiangpana ongpai a bucing hehnepna ongpia tektahen. ni aw ong ngai mahmah ungh ei. thawhkikni zingsangciang i kimuh kik kaal ding ngaklah ungh.\nPi Cin Khaw Dim pianpih sanggam teng\n1. Pi Ngem Khaw Dim ( late ) + Pu Dong Khaw Gin ( late ) Anlangh\n2. Pu Thuam Khan Kap + Daw Tin ( late ) Yangon ( S. Dagon )\n3. Pi. Niang Za Dim ( late ) Pu Thang Khan Suan ( late ) Anlangh\n4. Pu Thang Khan Go ( late )\n5. Pi Thang khaw Man ( late ) + Pu Kai Za Cin, Tahan, kalaymyo\n6. Pi Cin Khaw Dim (late ) + Pu Am Za Thang ( late ) Anlangh\n7. Pi Dim Man Cing + Pu Thang Za Tun ( late ) Sakollam, Tedim\n8. Pi Ciin Za Man + pu Kai Za Tung ( RTC, Kalaymyo\n9. Pu Thuam Za Sing + pi Ciin Lian Vung, Sweden\n10. Pu Pau Khan Nang + Pi Ciin Khaw Cing, USA, Sawm Lian te innkuan\n11. Pu Kap Khaw Pau + Nu Gin Khan Cing ( late ) New Delhi, India\nPi Cin Khaw Dim ta teng\n1. Pa Tuan Tul Khup + Nu Ciang Za Dim Vapar, Mizoram\n2. Pa Kap Za Dal, Myitkyina, Kachin State\n3. Pa Nang Suan Lian Mung + Nu Nem Deih piang, Sakollam, Tedim\n4. Nu Dim Khawm Cing, Vapar, Mizoram\n5. Pa Vungh Cin Mang + Nu Awi Khan Dim ,RTC, Kalaymyo( tawmvei USA )\n6. Pa Sing Sian Gin + Nu Niang Khan Dim Pune, India\n7. Pa Thang Sian Sut + Ning Nem Kim, Anlangh\n8. Pa Tun Suan Lek + Nu Dim Suan Lun, Malaysia\n9. Pa Ciin Go Tuang + Nu Niang Man Cing, USA\nLunglen khuangaihna lianpi tawh\nOng nusiat a innkuanpih teng taang'in\nA nau Pu Pau Khan Nang( Pu Tawng Nang )te innkuan


url: =APExBIO - NU 9056|KAT5 (Tip60) HAT inhibitor\n1. Stacy AJ, Zhang J, et al. "TIP60 upregulates ΔNp63α to promote cellular proliferation." J Biol Chem. 2019 Oct 10. pii: jbc.RA119.010388. PMID:31601649\nSolubility <10mg/ml in DMSO\nChemical Name 1,2-di(isothiazol-5-yl)disulfane


url: =India zato sung aom MRI kizaihna in pasalkhat hupcip in sisuak :: ZOMI DAILY\nposted on 29 January 2018 at 10:28 pm Lomkholna: India, News, Sawltak, World\nIndia gamsung Mumbai City sung aom zato khatah cina kivelna “Magnetic Resonance Imaging (MRI)” in pasalkhat hupkha in sihlawh cih NDTV pan kiza hi. Tua asipa pen Rajesh Maru kici a, kum 32 aphakhin khata hihi.\nMumbai khuasung aom BYL Nair Charitable Hospital ah Saturday ni in thupiang hi a, asipa pen ameltheih te cina khat zato kilak in apaipih ahihi.\nMagnetic Resonance Imaging (MRI) kizaih nading Room sungah akum hamkhin ameltheihkhat apaipih hi a, zato sungah nasemte khatin Oxygen koihna Cylinder bungpi khat hong dopphei in ci’n sawl cihi.\nMRI setpi tepen sik hup akhauh mahmah “Powerful Magnet” ahih manin, tua MRI Room sungah alutte ipsung nangawn ah sikthem khatpeuhzong aki puasaklo ahihi. Sikthem puakha hileng tua MRI zaihna setpi in hong humcipthei akici ahihi.\nWard sungah nasem pasalno khatin Oxygen Cylinder hong tawipheisak in ci’n asawl ciangin Rajesh Maru inzong MRI Room sungah sik ki puatheilo hilomaw ci’n dawngkik hi. Ahi zongin Ward nasempa in bangmah cikei e, nisim in kasepdet hi. MRI aset zong aki khakcip laitak hi ci’n Oxygen Cylinder puaphei dingin sawlveve hi.\nTuaciangin Rajesh Maru inzong Oxygen Cylinder bungkhat apuakphei leh MRI setpi in thakhatthu in na hupcipmawk hi. MRI setpi pen Ward nasempa in akikhak hi acih hangin akikhak nahilo a, aset aki hongsa in na om sawnsawn hi. Tualaitak in agei ah aomkha Doctor leh Technician te’nzong bangmah genvetlo uh cihi.\nRajesh Maru pen Oxygen Cylinder bungpi khattawh alutphei phetin MRI setpi in khauhtak in na hupcip in, akhut te bangmah tangtheilo in, awkcip hi. Apumpi pen bawkgawp in, akam panin bangmahzong paukhiathei nawnlo hi.\nTuaciangin nasem te’n MRI setpi panin Rajesh Maru pen kaikhia uh a, ahi zongin apumpi tungpanin si luangkhia ziahziah hi. Amanlang in Emergency Ward ah taipihphei uh himahleh Minute 10 khitciangin sisuak ziau hi.\nVideo: MRI sik hup alauhuaizia lahna Video\nHihvai hangin liausum kiciantak in apiak nading uhleh hihvai tawh kisai in mawhpuak anei te nasiatak in thu akibawl nadingin BJP lawmaker Mangal Prabhat Lodha in genkhia cihi.\nPolice te’nzong tualaitak ah aom Doctor Siddhant Shah thu bawlpah uh a, tuaban ah tuasungah nasem, asawlpa Ward Boy Vitthal Chavan leh Ward Attendant Sunita Surve tezong kimanpah uhhi. Rajesh Maru sihnavai hangin mawhpuak anei phadiak tua mi 3 tepen palik te’n mansuakpah uhhi ci’n NDTV te’n genkhia uhhi.\nHih zato ah thuneipi ahi Hospital’s Dean Dr Ramesh Bharmal inzong hihvai tawh kisai in hoihtak kancianna kineiding hi ci’n genkhia hi. Tuaban ah Hospital Authorities te’n CCTV Footage khempeuh Police te tungah appah uh a, Police te’nzong hoihtak in kancianna neiding uh cih kiza hi. (Theihding: MRI Room sungah lutding peuhmah in sikthem puakkhak hetloding ahihi) Sawltak #zomidaily\nPrevious: Phatngai mihing ka hihi ~ Lengtong Pauno\nNext: US kumpi in abeisa in akhakcip gam 11 panin Refugee te lutkhuan piakikding


url: =Olympics pawibawlna Brazil ah Security ki hanciam mahmah :: ZOMI DAILY\nposted on 11 August 2016 at 11:57 am Lomkholna: Brazil, News, Sawltak, World\nIh theihsa mahbang in tulaitak Brazil, Rio de Janeiro khuapi sungah leitungbup in Olympics kimawlna pawipi bawlin abuai mahmah laitak ahihi. Hih pawipi kibawlna sungah miginalo, mi lungsimkhel pawlkhatmah nakihelzel a, tuate in pawipi a nawngkaitheihtheih nading in atuamtuam panin mipi te na linglawngsak sese uhhi.\nZanni 10 August Wednesday ni akipan palik te’n Security nasiatak in panla uh a, akigingsa in omden uh cihi. Rio’s International Airport gei ahzong palik te khuasungcing in avak pen thautawh nakikap mawk hi. Tuaban ah Bus khatzong suangtawh amaan kidengtam citciat hi.\nPalik te akikapna munpen Olympic pawipi ending in akipaina Highway lamzikpi tungah hi a, Airport leh Olympic Park kikal ah thautawh kap athuak uh ahihi. Hih kikapna panin mi 3 liam in, khatpen huaisia simpian ahih manin, sisan khawng thunbehkul cih thunei te’n genkhia uhhi.\nJustice Minister Alexandre de Moraes in agenna ah hihbang gamtatna pen gitlohna leh meidawi gamtat hilel cihsan hi. Hih kikapna panin aki ummawh mi 2 omkhin a, tuate pen Police te’n matding in azon laitak uh ahihi.\nNungkalsung inzong Sweden gammi khualzin mi 3 te bawlsiatthuak kici a, Portugal panin Visiting Education Minister khatzong temta ngatsa in damiah kitaih kici hi. Tuaban ah Equestrian Centre zong thau tawh kikap cihbang in buaina om neunau hi.\nTuesday nitak in Journalists honkhat Basketball kimawlna panin Olympics Media Center ah Bus tawh apailaitak un a mawtaw maan kidensak hi. Passenger te’n thauging kaza uh ci a, ahi zongin Palik te’n thau tawh akikap hilo in, suangtum tawh akideng ci uhhi.\nHihbang in mipi pawibawlna ah nopmawh anasa valval pawlkhat omthei gige a, tuate mahin pawi nawngkaisak thei uhhi. ZD Sawltak #zomidaily\nPrevious: Khangno le Kimawlna ~ Do Khan Khup\nNext: Nu Piang Ngain Don vaitawh mithat in aki ngawhnu pasal zong thusit thuakding


url: =Apartment Room Rental, in Macpherson / Potong Pasir | PropertyGuru Singapore\n5 Results of Apartment Room Rental, in Macpherson / Potong Pasir\n5 Results of Apartment Room Rental, in Macpherson / Potong Pasir.\n5 Apartments for rent in Singapore, Room Rental, in Macpherson / Potong Pasir\nThere are 5 apartments For Rent, In Macpherson / Potong Pasir. If you have a higher budget and looking at exclusivity living with an abundance of facilities and amenities at your convenience, then you might be interested in Apartment room rental.


url: =Dailen laitak nailangval Game akimawl pasal khat agilzang pusuakkhia :: ZOMI DAILY\nposted on 11 February 2018 at 9:29 pm Lomkholna: China, News, Sawltak, World\nChina ah pasalkhat dailengbuk ah tukawm in Mobile Phone sungpan in Game akimawlmawl leh agilzang anuainungpen ahi “Rectum” kiasuk cimawk hi. Mobile Phone sungpan in Game kimawl kawmkawm in dailenbuk tungah atutu hi a, atutsung akigawm in Minute 30 (nailang) val sawtding cihi.\nChina, Zhongshan City sungah nungkal sungin thupiang hi a, zato ah kipuakpah hi ci’n Sohu News te’n genkhia uhhi.\nZhongshan City Hospital panin Doctors te genna ah hihbangdan in agilzang Rectum pusuakkhia pen aom pakpaklo, Rate Condition hi a, “prolapsed rectum” kici hi ci’n genkhia uhhi. Dailenbuk “Toilet Seat” tungah sawtvei tuciplua ahih manin, agilzangpi “Large Intestine” pen asunglam tawh akizopna kipelh in apusuakkhia cihi.\nTuahang in agilzang Rectum pen atawvang panin kaikhia in, kikhai lenglang cimawk hi.\nHihbangin agilzang apusuahkhiat ciangin azanzan in zato ah alawmte’n paipihpah uhhi.\nZato aom Doctors te genna ah hihpa pen zato hongtun ciangin amai amel suahdan thuaklah mahmahkhat neileh kilawm in, hoihtakzong paitheilo in alawmte khattungah kingamkawm cihi.\nTuaciang in Doctors te’n zato lumsak in, agilzang anuailam Abdominal Area sungteng CT Scan zaihsak uhhi. Sisan tampi paikhialua hileh sihlawhthei ahih manin, hoihtak in CT Scan zaihsak masa uh a, tuakhit ciangin Operation bawlsak uhhi.\nHospital panin thunei te genna ah hihpa pen dailen manlo, hoihtak ahun mantak in dailenglo khat ci uhhi. Tuaban ah tulai khuahun tawh kizui in dailen ciangin Mobile Phone puakawm in, dailenbuk sungah atutkawm in Game sawtvei pipi kimawlmawl cihi.\nTuahangin agilzang pen agei banglo in, anunung ah “Rectal Prolapses” ci’n agilzang anuailam apusuakkhia cimawk hi. Hihbangdan pen ompakpak sawmlo a, mi 100,000 lakah mi 2 bangbek apiangthei cisam hi.\nAhi zongin mi tampi lakah khatlenih bek apiangthei hi ci’n mawk ngaihsutdingzong hisamlo hi. Dailen amanlo, nelvang thagui ahatlo, dailen ciangin ek a ipding thagui ahatlo cihtezong hihbangdan piangthei cihi. Tuaban ah nelvang leh kalkuam tengah liamma aomngei, sungkhak ekthatkhiat hamsa asaden cihte leh dailen ciangin ahinhat thutawh ahingkhiagawp cihtezong hihbangdan in agilzang paikhiathei, kaikhiathei cihi.\n“Rectal prolapse” pen pasal te sangin numeite tungah piangnuamdiak a, adiakdiak in kum 50 valkhin numeite “Rectal prolapse” omthei phadiak hi. Ahi zongin tuhun ciangin dailenhun, sungpaihun amanlo cihbang atuamtuam hangin naupangno leh khangno te tungahzong “Rectal prolapse” piangthei cihi. Sungpai pongmanding, ek ahul lualoding in tuisiang tampipi dawndingzong thupi mahmah hi. Sawltak #zomidaily\nPrevious: Tedim khuasungah datsi zuakteitei ahih manin ki matsak\nNext: Russia te vanlengkhat kia, asungah atuang mi 71 avekin si


url: =Best Makeup Artist in Hauz Khas, Top 10 Makeup Artist in Hauz Khas\nPooja Goel - Best Makeup Artist in Hauz Khas\nLooking for Best Makeup Artist in Hauz Khas?\nPooja Goel - Awarded Makeup Artist best known for Bridal Makeup, Engagement makeup, Party Makeup, Celebrity & Commercial Makeup in Hauz Khas. See her work.


url: =Malaysia gambup ah Operasi kibawl kawikawi, mi 500 val kimankhin :: ZOMI DAILY\nposted on 1 September 2018 at 10:27 pm Lomkholna: Malaysia, News, Operasi, Sawltak, World\nMalaysia gamsung ah “3+1 Amnesty Programme” abei khitzawh akipan gambup Operasi kipanpah ziahziah uh a, tuciangciang akigawm in gamdangmi 500 valbang ki mankhia khinta cih theStar pan kiza hi. 3+1 Amnesty Programme kici hehpihna hunpen August khabei tawh abeikhawm hita hi.\nMalaysia Immigration Department panin alianpenpenpa ahi Director-general Datuk Seri Mustafar Ali in agenkhiatna ah gamdangmi limlim thusitna akibawl pen mi 5000 valbang hi a, tualak panin Malaysia gamsung ah omtheih, naseptheih nadingin phalna kician aneilo illegal mi 500 tepen aki mansuak ahihi ci’n genkhia hi.\n3+1 Amnesty Programme pen ahun beisa, hehpihna hun beita ahih manin aki gensa, aki tangkosa mahbangin phalna neilo gamdangmi “illegal immigrants” te abengkhia dingin aki kuankhia ahihi ci’n genbeh hi.\nTuaban ah 3+1 Amnesty Programme pen ahun ki khinto cihbang omloding, Deadline ahunpen Extension kibawlloding ci’n Sepang ah “Ops Mega 3.0” cih minvawh in Operasi akibawlna Factory khatah Reporters tetung Datuk Seri Mustafar Ali in genkhia hi.\nOps Mega 3.0 akicipen Malaysia gambup Operasi nasiatak in akibawl hi a, August 31 zankim akipan akipanpah ahihi. Hih Operasi bawlna alawhcin nadingin Malaysia gamsung aom kumpi nasem Enforcement Personnel khempeuh kihel in aki bawlkhawm ngeingai ahihi.\nHih bangin Ops Mega 3.0 akibawlma in phalna neilo gamdangmi te Amnesty Programme ci’n hehpihna hun sawtpi aki piakhin hi a, tuahunsung in bangmah athudonlo teng aki mankhiading ahihi ci’n genbeh hi.\nSepang aom Glove Factory khatahzong Operasi nasiatak in lut a, nasem bekbek akigawm in mi 1500 bang thusitna kinei hi. Tualak ah mi bangzah in naseptheih nading Permit nei in, bangzah kimansuak cihpen pulakkhiatna omnailolai hi.\nImmigration makaipipa in agenbehna ah hih “Ops Mega 3.0” akici Operasi pen tawmveisung “Shot term” akisempakding hilo hi. Malaysia gamsung ah phalna neilo gamdangmi tamlua mahmah ahih manin, gammi te ii ngetna leh lunggulhna tawh kizui in tua phalna neilo gamdangmite avekin asiandong Operasi bawlsuaksuak in akimanding ahihi.\nMalaysia gamsung ah gamdangmi nasemding “Foreign workers” pen tampi kisam cih kathei uhhi. Ahi zongin gamdangmi te hih Malaysia gamsung ah na aseptheih nadingin Work Permit kisam hi. Bangmah laidaltawi kician neilo in septheih omlo hi cihzong Press Conference ah mipi theihcianding in genkhia hi.\nImmigration ulianpenpa in agenbehna ah abeisa January 01 panin August khadong Immigration Department te’n Malaysia gambup ah Operasi akibawm in 9527 vei bawlkhin uh a, gamdangmi bekbek akigawm in mi 116,927 te thusitna nei uhhi. Tualak ah gamdangmi phalna kician aneilo mi 29,177 te kimansuak uhhi ci’n pulakkhia hi. Sawltak #zomidaily\nVideo: Immigration department director-general Datuk Seri Mustafar Ali said more than 500 illegal immigrants have been rounded up since the end of the 3+1 amnesty programme.\nMalaysia gamsung ah Immigration Department te’n Embassy tungtawnin ciahtheihna “3+1 Amnesty Program” cih hong patkhiatpen 2014 kumpekpan hita hi. Tua 3+1 Amnesty Program akipatcil akipan tukha August 01 ni ciangdong hih Program tungtawn in Malaysia pan amaugam ciatciat ah akiciahsak, aki puakkik gamdangmi “illegal immigrants” mi 840,000 phakhinta hi ci’n Immigration Department te’n pulakkhia uhhi.\nTuabangin 3+1 Amnesty Program tawh gamdangmi te aciahsakding uhciangin Malaysia gamsung ah phalna neilopi in aomna hangin liausum piasak masa uhhi. Myanmar gammi te atamzaw pen 3+1 Amnesty Program tawh aciahding ciangin Immigration ah RM500 kiim liausum kipia khathei zelzel hi.\nTuabangin 3+1 Amnesty Program tawh aciahding te liausum apiaksakna panin asumlut bekbekzong RM400 Million phakhinta hi ci’n Immigration director-general Datuk Seri Mustafar Ali in pulakkhia hi.\nTua 3+1 Amnesty Program pen tukum August 30 ni ciangin ahun abei taktakding hita hi. Tua ahih manin, Malaysia gambup aom phalna neilo gamdangmi te atawpna penpen amauleh amau hongki ap nuam aomkhakleh ci’n zumkhakni sani nipi “Weekend” nite nangawn in Immigration Counters ki honsak hi ci’n Immigration ulianpipa in genkhia hi. (With the amnesty programme ending on Aug 30, he said Immigration counters nationwide would remain open on weekends to facilitate the last-minute surge in the number of illegal immigrants expected to surrender themselves.)\nTuapen anunung penpen “last chance” taktak hitading hi. Amnesty cihpen suahtak sakna hi a, amauleh amau agam ah ciahdingin hongki ap tepen bangmah kimat kihen omlo in, agam ah aki ciahsak ahihi.\nTuabangin aciahtheih nadingin liausum RM300 bek kipiasak in, tuakhit ciangin Special Pass a ngahtheih nadingin RM100 ki piasak hi. Ahi zongin agam uhah aciahnading lamsaap “Transportation Cost” pen amauleh amau apiakkul hi. Tua lamsaapding aneilo tepen agamciat ii Embassy ahih keileh ameltheih tanau te’n apiaksakding uh ahihi ci’n Immigration Director in genbeh hi.\nAzenzen in tuabangin Amnesty Program tawh aciahlo, phalnalah aneituanlo “illegal immigrants” tepen August 31 ni akipan nasiatak in Operasi kibawlding hi, “large-scale operation would be conducted” ci’n Immigration ulianpenpa in Warning piakna neikhia hi.\n3+1 Amnesty Program abeini Deadline pen ki khinto loding, Extension kibawl loding hi. August 31 ni pen Malaysia gam ii suahtakni “Merdeka Day” tawhzong kituak citciat a, Malaysia gamsung panin phalna neilo gamdangmi “illegal immigrants” te siansuahni, gamsung siansakni ‘merdekakan’ (liberate) in kizangding hi ci’n Putrajaya aom Immigration Department Headquarters ah akibawl Press Conference ah Immigration director-general Datuk Seri Mustafar Ali in agenkhiat ahihi.\nAhi zongin gamsung siansuahna “Crackdown” pen August 31 ni tektek kingakngak nawnloding hi. Abeisa July 01 ni akipan “Ops Mega 3.0” cihpen akipankhin hi a, tuciangciang phalna neilo gamdangmi “illegal immigrants” akigawm in mi 5444 kimankhia khinta hi. (However, the department is not waiting until Aug 31 to begin its crackdown as its Ops Mega 3.0, which started July 1, has already seen 5,444 illegal immigrants arrested so far.)\nJuly 01 ni akipan Malaysia gambup ah akigawm in Operasi 1785 vei kibawlkhin a, gamdangmi akigawm in 20,850 te thusitna kinei khinta hi. Tualak ah mi 5444 akimansuak uh hi a, nasemte bekthamlo, nasep aguan Employer (Boss) tezong akigawm in mi 135 kimankhinta hi.\nAbeisa in Malaysia gamsung aom gamdangmi te Legal takin naseptheih nadingin E-Card “Rehiring Program” kibawlsak a, tuapen June 30 ni in abeikhin ahihi. Tu’n hih Amnesty Program zong August 30 ni ciangin ahun abeiding hileuleu hi. Hih Rehiring Program leh Amnesty Program cihtepen bawlhunding ahun akicingtak in akipiakhin hi a, aki ciangtansa ani atun ciangin Deadline khintoh omnawnlo dinghi cihi.\nMore: Gamdangmi nasem te hongki ap un, na liausumding uh tawmzawding hi\nMalaysia gamsung ah Immigration Department te’n hihbangin gamdangmi nasem te thusitna neigawp in amatgawp uhpen pawlkhat NGO leh kipawlna te’n mawhsak mahmah uhhi. Ahi zongin Immigration Director in agenkhiatna ah ka Officers te’n asepding uh Duty asem uh ahihi. Hih phalna kician aneilo illegal immigrants te sungah miginalo, suzuak, guta damiah tampitak om uhhi ci’n genkhia hi. Sawltak #zomidaily\nPrevious: Palik thukhual leh Damiah lungsimhoih\nNext: Malaysia, Ipoh khuangei ah Bus golpikhat tuahsia, mi 2 si, 38 liam


url: =Nungkik ding maw, mailamnawt ding?\nTua ahih manin, khangmasate khutma pen zomlo-zuunlo in mailam kalsuan ding i sawm ciangin, ei lakah zong kitelkhialna hong piang bektham lo-in supna lianpi om hi. Tua hi a, nungkik lo-in mainawt ding hanciam ding hizaw hi. I khangthu a Zomi ci a i kilawh hun pen, national consciousness i lakah hong tun hun cihtheih hong suak hi. Tua ahih manin national leh political (ei deihna danin) identity neihna hong suak ahih manin, thupi mahmah hi. Zomi cih hong kizatma in hausa nuai leh ukhpite nuai khongah ki-om in, minam dan a vaisawm khop ding zong kingaihsun lo hi, zong kisamlo hi kha ding hi. Ahih hangin British colonial kumpi nuai-ah i om ciangin, leitung mite minam in na kikhen in, minamkhat-gamkhat cih bang pen a paidan khat ahih na hong kitheih ciangin minam kicain khat suah ding a kisawm hi pan hi. Bangzahta in ngeina-tawndan, beh-leh-phung, sisan na ngawn kibang leh zong minamkhat suah ding i sawm kei leh minam danin kuamah in hong san tuan lo ding a, zong kihi zo lo takpi ding hi. I kiim-i-kiang a, mite minam in hong kihuai in mailam kal hong suan khop uh ciangin ei zong tua bang mah a I om hong kisam hi. Tua ahih kei leh minam dang te ukhna nuai ah ki-om in, sal bangin suakta takin ki-innteng thei ngeilo ding hi.


url: =Tulaai leitung Thuthang Tuamtuam Updates September 3, 2014 :: ZOMI DAILY\nposted on 4 September 2014 at 7:29 am Lomkholna: Khawmpau, Myanmar, News, World, Zomi\nKawlgam kumpi te in 2008 pingpei thukhunpi akipsak laai un kawlgam bup milip 57 million pha a tuateng thukimna hi ci in thusuaksak uhhi.Ahizong in nakeelluphuum ongkilangding acihbang lian mah in 2014 UN tawh kop in milip ongsim uhciang 51 million bek napha ahihman azuau kheem na uh kipang mahmah napi amau theikha selo le uhhi. Kawlte peen Ngapik leh Zuau lotawh nungta zolo ci in Paunak bawlleeng aman mahmah khading in kalam en hi,\nPhilippine gamte in South China Tuipi tung amaugamsung ah luutsim in ngabeng Chinese mi 11 te tukaal sung thukhen tading ci in September 3, 2014 ni in taangkokhia uhhi. HIh Sen mi 11 te peen May 6,2014 ni a Philippine tui palikten China gamtawh akituh na uh tuipi tung a amat uh ahihi. Hih thu ong kiken khin leh Philippine leh China kikaal thusia khat ongpiang khading in kilam en hi.\nJapan Prime Minister Shinzo Abe in Japan gam sum zonna lam ahaat seemseem theihnading in Cabinet sung ah mithak 18 behlap ding in geelna nei a tua mi 18 lak ah athulamdang mahmah numei 5 helding ci in Japan thunei te in September 3, 2014 ni in genkhia uhhi. Kuateng kisehthak cih tuni nikaai lam ah taangkokhia ding uh ci hi.\nPakistan Patal te in Afghanistan tawh gamgi dung a kibusa thautawi migilo te June kha pan abuluh na vuah September 3, 2014 niciang migilo bekbek 910 golum zo uha, Pakistan paltan 80 in anuntaakna pia in khuasung mi 800,000 inn le lo nusia in gaaltaai keek ci in Pakistan Paltan te in September 3, 2014 ni in taangkokhia uhhi.\nIslamic state militant te in anihveina US thuthak kaaikhawm Steven Sotloff American-Jew minam angawntan kikna uh Video khat September 3, 2014 ni in khahkhia leuleu uha, US te in IS gaalkaap te vanlamtawh adona akhawlkei leh Obama zong kingawntan ding ci in British Mangpau tawh lutun ngiaungau khat in gen hi. President Obama hihbang khawngtawh US kipauphawn theilo ding thuman tawh US te gamtaangding ci in September 3, 2014 ni in genkhia hi. Tua banah Iraq gam Bagdad khuapi a om US palaai zum huding US gaalkaap behlapding leh IS nasiatak acibei a doding in thu piakbek zawsop hi.\nIndia gam Jalpaiguri District sung ah nuei no kum 15 dingkhat September 2, 2014 ni meileeng lamkiang ah asisa in kipai a lawpkam khop in akibuankhit ciang kithat ci in Siavuan te in genkhia uhhi. Apa peen lokho mikhat hi a khuasung thunei ten asimmawh na lungkimlo in lungphona aneihna pan khuasung thukhen zum ah thu kibawl in tuasung in hibang tuak ahihman in khuasung kumpi thuneite zial hiding ci in anu apa te in September 3, 2014 ni in genkhia uhhi.\nLibya gam nisuahna lam a om Tobruk khuapi sung a om Parliament innpi kiang ah Libya gaal vanleeng khat asset siavat ahihman in September 3, 2014 ni in kia a naupang khat leh ulian 2 si in mei akat gawp ban ah pawlkhat in liamma ngah uhhi.\nPrevious: ISIS te’n mi ngawng attan leuleu\nNext: BOM Founder & President Rev. Kai Cin Mang tawh holimna ~ T. Sawm Lian


url: =Inn khat khit inn khatah ~ MUC\nInn khat khit inn khatah\nAdmin 7:17:00 PM Articles, MISSION NEWS\n13th SABBATH June 26\nAshley Alvarez, 20\nKa khankhiatna mun in US leh Mexican gamgi panin nai nih kipai-na khua no khat hi. Hih khua-ah ka sangkahpih ka lawm Ketzy tawh kikhawlin amah pen Seventh-day Adventist hi. Sangpua lamah vakkhia zel ding leh pawlpi nasepnate-ah kihel dingin hong zawn thei zel hi. Ahi zongin tua bangin hong zot ciangin ka nial hi.\n“Hong zui thei kei ning, ka pate phalna ngennai keng,”ci-in nial hi. Ahi zongin pai nuam pha mel lo ka hih manin, ka nulepate phalna ka ngenkha ngei kei hi. Ama hong sapna pen ka bil langkhatah lutin a langkhatah paikhia hi.\nKhatvei ciangin Ketzy tawh Sabbath thu tawh kisai ka kinialzel uh hi. Ama’n ama upna hong gen, ke’n keima upna ka gen hi. A taktakin ka upna thute ka theitel taktak kei hi; amah ka langpanna dana ka gen hi lel hi. Ka pa in bang ni bang ni-in Pasian biak phamawh lo hi, ci-in hong hilh hi.\nTan Sawm ka zawh khit ciangin siavuan sin ding ka khensat hi; ahi zongin sintheih nading ka ngah kei hi.Pasian in hong mangngilh hi ding hiam, ci-in ka ngaihsun hi. Kum khat sung tawntung dahna tawh ka kidim hi. Tua bang dinmun ka om laitakin Ketzy in camp ah kihel dingin hong zawn a, ka zui pah hi. Hih camp sung nuam mahmah hi. Ni thum sung sawtin pawlpi nasepna bulphuh a kibawl camp khat hi. Gunte hahsiang banah Adventist biakinn puahpha cihte ka sem uh hi. Inn khat pan inn khatah pai in ka lungsim hong sukha pen hi. Lasa-in, Lai Siangtho simin ka om khit uh ciangin mipite mai in maitai thei mahmah uh hi. Thungetsakna tungtawnin amaute kikhel uh hi, cih kilang hi.\nNidangin pawlpi nasep sungah ka kikhel ngei kei hi. Tu-in ka kihel manin nuam kasa mahmah hi. Mun tampi-ah ka kihel nuam hi. Hih camp in ka nunzia hong khel hi. Ka dahna khempeuh hong bei hi. Nuntakna in mannei-in ngimna khat tawh nungta ding cih ngaihsutna a hong lut hi. Ka nu le pa tungah zong hih camp thu ka gen a, ahi zongin bangmah lunglutna nei lo uh hi.\nSabbath hong tungin biakinn ah ka kikhawm hi. Pawlpi mite in hong muakin pawlpi nasepnate ah hong kihelsak uh hi. Lai Siangtho thusinna nuam kasa a, tua a kipan Sabbbath hong tunsialin ka kikhawm hi.\nCamp ka neih khit zawh uh kha khat khit ciangin Montemorelos University pan Lai Siangtho sangnaupang khat in nipi kaal khat sung Pasian thugenna hong nei hi. Ka inn ah ka sam a, ka innkuante tungah Lai Siangtho thusinna hong neihpih hi. A ciah khiat ding ciangin “ na kituiphum nuam hiam” ci-in hong dong hi.\n“Tua hi ka zaknop” ci-in ka kituiphumpah hi.\nKha khat khit ciangin Pathfinder thusinna khat Montemorelos University ah om a, kei zong ka kihel hi. Teci panna hun hong uh a, kei zong ka pianzia ka pulaak hi. Tua bangin teci pangin ka gen thu a za mipi in lamdangsa mahmah uh hi. Kikhop khit ciangin makai khat in amah pen Montemorelos sangkah nuam hi, ci-in mipi zasak hi. A taktakin kei bel sangkah nuam lo, sum nei lo, tua banah ka nulepa tawh a omkhawm ka hih manin sangkah ding pen lem thei lo hi.\nTua bangteng tawh sangsia khat in khuakhal sung laibu zuak ding hong gen ciangin ka nial zo kei hi. Inn khat khit innah pai-in laibu zuakin hotkhiatna thu ka gen kawikawi hi. Tua bangin ka omna tungtawnin ka upna thu zong ka tel zaw semsem a, ka upna zong hong khauh semsem hi, cih ka phawk hi. Ka neulai pek a inn khat khit inn khatah pai-in laibu zuak ding ka lunggulh pen tu-in a tangtung takpi ahihlam ka mu hi. Laibu zuak nuam ka sa mahmah hi. Khuakhal hong bei ciangin ka nute’n innciah dingin hong vaikhak uh hi. Inn ka tun ciangin sangkah ding ka lunggulh hi. Laibu zuakna tungtawnin sang kikah thei ding cih ka theih ciangin sangkahnopna lungsim hong hat semsem hi. Tu-in laibu zuak nasep zomsuak dingin Pasian in hong sawl hi ding hi, ci-in ka ngaihsun hi.\nA tawpna-ah ka nute’n sangkah ding hong phal kei uhleh laibu zuak nasem veve dingin ka ngaihsun hi. Sangkah dingin ka pai khia a, ka nulepa lungkimlo-in, sang huang sungah hong koih uh a, kam beek hong paupih lo uh hi. Hamsa ka sa mahmah hi.\n“Topa aw, hong huh in, nang simloh kuamah dang hong huh ding om lo hi,” ci-in thu ka ngen hi.\nKha khat khit ciangin ka nulepa tawh kithuzakna bangmah om nawnlo hi. Ka khialhna hinteh ci-in ka pa ka hopih hi. Inn hong ciah nuam ing, ci-in ka gen leh, ka pa in “ hong ciah kei o, na sangzom suak in; na nu tawh Adventist pawlpi-ah kituiphum khin ung” ci-in hong dawng hi. Ka pa hong gen thu ka um zo kei phial a, ka kap hi. Ka pau thei nawn kei a, ka kapkap hi.\nTua bangin laibu zuakin sangkah dingin ka khensat pen ka nulepa in lamdangsa mahmah uh ahihlam ka nungtheih hi. Laibu zuakna tawh Pasian nasem dingin ka khensat pen Ama deihna hi, cih ka phawk hi.\nSanghuang sungah hong koih khit uh ciangin ka nu le pa in Adventist thu na kan uh hi. Lai Siantho thusinna nei uh a, a na kituiphum uh hi. Amau kituiphum ka zak masiah, ka nu le ka pa in kei tungah heh tawntung dingin ka ngaihsun hi.\nKa pa tawh ka kiho khit uh nipi kaal guk khit ciangin ka nu le pa, ka sanggam pa kum 17 pha khat leh ka sanggam numei kum 13 pha khat kituiphum uh hi. Pasian tungah citakna tawh laibu zuak nasemin ka omna tungtawnin ka innkuanun a kituiphum thei ka hi uh hi.\nKa teenna uh San Fernando pen khuapi lianlua hi lo hi; ka khuapihte un ka innkuanun Adventist pawlpi ah kituiphum cih thu thei khin uh hi. Ka nu le pa in Adventist pawlpi sungah hong lut khit uh ciangin midangte tungah zong Sabbath thuman a genna uh tungtawnin mi tampi in Adventist sung hong lut uh hi.\nTu quarter Sabbath School 13 na sumpi in Montemorelos University leh a dang 12 ah kipuak ding hi.\nNung Sabbathin i kizaksakna om bangin tu ni-in Sabbath 13na sumpi khiat ngei a zah thum a khiat ciat ni.\nTopa’n mimal khat ciat tungah a zah tampi hong dinkik zaw tahen.


url: =Nu Kaangpui Nusiatna Taw Kisai ~ Thu Tatuam (Siyin News)\nNu Kaangpui Nusiatna Taw Kisai\nFriday, August 22, 2014 Sizaang Thu No comments\nRev Dr Lam Cin Thang sia tu laitak a mit operation vawt a Perth, Ausie a tanu te kung a pai laitak hi a Syavuan te na nipi sim follow up a vawt baan ah Vanleang to tuh awi ngawl lai a himan a Zi luang del thei ngawl suak hi.\nAma luang in a anau Thawngmangpa( Oo En Za Pum) na del a Visa zong Ausie pan la man ngawl ahi man Urgent in Bangkok pan Visa la a del se August 20 ni zan nai 10 khawng Zangkung cidam na theng hi.\nTua hi a Nu Kangpui luang se August 23, 2014 Saturday ni Yeway thaan ah sun nai 2:00 Funeral service ki vawt tuh hi. Bus se YSBC pan taw Wuyanah pan le ANTS saang te pan ki vaihawm a sun 12:30 pusuak tuh ci hi.


url: =Hong nusia Tg. Anthony Lian Lam Mang (Manlun) tungtang thuzaksak kik na :: ZOMI DAILY\nposted on 4 June 2015 at 7:42 am Lomkholna: ArtistSuan, Dahpihna, News, Zomi\nDallas/ Fort Worth, TX. USA pan hong nusia Tg. Anthony Lian Lam Mang (Manlun) tungtang thuzaksak kik na\nTexas State Dallas/ Fort Worth khuapi sung a teng, pianna khualui Zogam Tonzang myone Salzang khua a (manlun beh) ahi phamsa (Pa Thang Gen Tung – Tungkaang) leh Nu Niang Dim Cing (Khawlawn beh) te i tapa anihna Tg. Anthony Lian Lam Mang in akhangdawn hun leh mailam ih minam ading alam-et huai, ait huai mahmah hun cih genthamlo melpiang leh thukhual in pil, ciim leh maitai tawntung in, kam siam tawh thuah khawm lai ahih manin, tu bang a Sian laitan ni hun hong tun hun ciang’ akua mapeuh i sinlung lai hong vut leh na kisa tek in laikuai Zo vontawi khat hong suak ahi hi.\nTg. Anthony Lian Lam Mang (Mangpi) in a beisa May 29, 2015 (Friday) ni zingsang lam nai 9:30 hun Fort Worth khuapi sung naupang zatopi (Cook Children Hospital ) pan asiam Pa kiang hong ciahsan hi a, amah tawh anunung pen khawlkhop hun bawl nading hun Jun 06, 2015 (Saturday) ni zingsang nai 9:00 am pan 10:30 am hun, St. Batholomew Catholic Church, 3601 Altamesa Fort Worth, Texas 76133, pan Roman Catholic ngeina bangin biakpiakna kibawl ding a, tua lai pan lei a tuh nading hanmual lam zuan’in anuai a mun ki-at (address) ah ki paipih lai ding zong ahi hi.\nIh it uh ahi Tg. Anthony Lian Lam Mang (Mangpi) hong nuasiatna hanga ada akap, lungleng khuangai a om anuasiat ait anu leh suahpih laiguizom sanggam u leh nau, meitheih tanau, khuapih tuipih, pawlpi mite khempeuh i dahna, kahna pan hong luang khitui khempeuh te huhpa khasiangtho in na hehnem ta hen la, luitai khamuanna thupha te mi khat ciat tungah tu leh atawntungin na tungsah den ta hen! Amen\nThang van tualnuam Sian anglai ah tawntung Zeisu tawh amang khawm dingin, lungheineihlo leh lungnuam tak in\nnapai masa ta in ci-in mangpha kong khak uh hi.\nMangpi, Mangpha, Mangpha , Mangpha\nTg. Anthony Lian Lam Mang kum (18) pen avai tuamtuam hang’ tawh, asih khit ni9 ni June 06, 2015 (Saturday) ni ciang’ hanmual ah khakna kineih pan ding ahih manin, atung a amah tawh anunung pen hun bawl nading biakinn mun leh a kizang ding a han (Cemetery) te omna mun (Address) te mipi te’n ih theih tel ding uh kisam a hih man, hong khang kik zel ka hi hi.\nZo Innkuan Fort Worth, TX. USA\nHan, Cemetery (address)\n7220, FM 1187\nPrevious: Ki mawhmawh Sak\nNext: ZIUSA kipawlna in Anthony Lian Lam Mang luangpham/vui ding


url: =GZA pan taangkona – Zomi Thanksgiving Day :: ZOMI DAILY\nposted on 14 November 2019 at 6:47 pm Lomkholna: GZA, News, Zomi\nZogam Zolei leh sim le maal leitung bupah a om Zomi ulenau te khempeuh tung ah GZA in itna tawh na khut uh kong len masa uh hi. I biak i paai Tung Pasian kiang pan in daihna leh nopsakna thupha note tung ah hong tung kim ciat ta hen!\nKum 2011 Kum in Kalaymyo a i bawl GZA Khawmpi ah kumsim in November kha Nipi Nunung pen Zomi khempeuh in Pasian tung ah “Zomite Lungdamkoh Ni” (Zomi Thanksgiving Day) ci-in i omna mun ciat ah i Zomi pih teng tawh bawl ding in i khentat hi. Tua mah bang in 2011 leh 2019 kikaal, a bawl zong i om a, a phawk kha meel lo zong om kha thei ding in ka ngaihsun uh hi.\nTua hi-a tukum in Zomi khempeuh in i omna mun ciat ah, a tawm a tam ci lo in, a om thei zahzah kipawl in, Zomite Lungdamkoh Ni (Zomi Thanksgiving Day) i neih tek ding in, ong phawk sak in, kong hanthawn uh hi.\nZomi te-in Pasian tung ah lungdam i koh ding a hang tampi om ding a, tuate khempeuh Pasian tung ah lungdam i koh ding ahi hi. Hih lungdamkohna ah i hel hamtang leh i nget hamtang ding thu pawl khat pen;\n1. Pasian lungdamna thu 1899 kum in i Zogam ah hong tung in, i mun i phual ah 1910 November kha in hong teen deen na.\n2. Lungdamna thu hang in Zomite-in Pasian khuavak mu in, pilna, hauhna leh nopsakna ngah in gual tawh tan bang i kim na.\n3. Zomi khempeuh in tangtawng a i neihsa thuman-cihtakna (integrity) leh muanhuaina (accountability) te khah suah lo a, i let kip semsem nading.\n4. Pasian thu in leitung bup Zomi khempeuh hong ki it sak in khut kilen kawm a i mainawt zawhna ding\nZomi khempeuh in na tuntun, na omom na mun uh ah kithuah khawm in lungdamkoh thungetna, na bawl tek nading un i biak Pasian min tawh kong hanthawn uh hi.\nTung Pasian in note Thupha hong pia kim ciat ta hen. GZA Makaibul teng (Yangon. November 14, 2019)\nPrevious: Khuado & Zomi Tapidaw te kizopna ~ Mang Cin Pau\nNext: ZAM Thupuak :: 17 Nov 19 (ZSM laibu ki ngahta)


url: =Dahna Pulakna : Mangpha Nu Cing Nuam Kim (Don Za Ciin @ Ciinbawi), kum 45 :: ZOMI DAILY\nposted on 14 December 2016 at 1:24 pm Lomkholna: Dahpihna, News, Thalmual, ZIUSA, Zomi\nUSA gam, Oklahoma State, Jenks/Tulsa khuapi ateng Nu Cing Nuam Kim (Don Za Ciin @ Ciinbawi) Kum 45 (Tombing beh) in abeisa December 11, 2016 ni zingsanglam nai 9:30 AM hunin atenna Jenks/Tulsa khuapi panin Tuapsung damlohna tawh mual ong liamsanta cihthu izakmanin Zomi Innkuan USA kipawlna in nakpitakin kidahpih, ki lainatpih hi.\nNu Ciinbawi pen Zogam, Tonzang uksung, Tuimui khua ateng Pa Kim Khaw Thang leh Pi Awi Niang (Tombing beh) ten ta 8 neihna sungah a neulampan a 3 na a hihi. A it mahmah a pasal Pa Mung Khan Khual @ Cin Lian Khup, Thalmual khuami, Tedim, Sakollam a teng (Milun beh) tawh nuntakhuasakna anuamzawding lunggulhna tawh abeisa 2012 kumin, Tulsa khuapi, USA ongtung uh ahihi.\nNu Cinnbawi te nupapen Tulsa khuapi bulphuh Zomite kipawlkhopna Zomi Innkuan Oklahoma ah pawlmi kiciankhat leh USA gambup Zomite sihnavaiah luangkiphamnadinga kiphuankhia ZIUSA Genvai ah Active member khat ahihna uhtawh kizui-in ZIUSA Genvai thukhun ombangin Nu Cing Nuam Kim @ Ciinbawi pen Zomi Innkuan USA kipawlna in USD 10,000.00 (Tulsawm) luangphamnadingin kipiakhiadinga Paakkual khattawhzong Mangphakhakna kinei dinghi.\nHih akipiakkhia luangphamna sumtepen USA gamsung muntuamtuampana ZIUSA Genvai thukhunpom pawlmi 8,284 tekiangpana ongkhakkhop uh sumte ahihmanin Vaphual lungtang neia ZIUSA Genvai ah ma ongpangkhawm Zomipih khempeuhtungah idahna ilunglenna kawmkalpanin lungdamna lianpi iko hi.\nI it mahmah Nu Ciinbawi tawh a nunungpen hunzatkhopding pen ongtungding December 14, 2016 ni 1:00 PM hunin Tonu Maria Siangtho Lungtang Biakinn 1541 E Newton Pl, Tulsa, OK 74106 ah Rev. Fr. Robert Kimpu in Catholic ngeina zui-in vaikhempeuh ong makaih dinga tua khitciangin Calvary Cemetery, 9101 S. Harvard Ave, Tulsa, OK 74137 ah vuina daitansakna kinei tosuak ding hi.\nI it mahmah Nu Ciinbawi ongnusiatna hanga adah akap, alunglengkhuangai pianna tuunnu leh pianpih sanggam laizomteng, khuapihtuipih tanaumeltheih akuamapeuh adiakin a nusiat a itmahmah a Pasal Pa Khup tungah ibiak Vanglian Pasian khasiangtho in aluang khituite ong nulsakhenla lungnoptawldamna ongguatsak kimciat tahen cih Zomi Innkuan USA kipawlna in thu kongngetpih uhhi.\nPrevious: Kawlgam Eleven Media te Journalist khat Monywa ah kithat ~ ZD\nNext: Vondeih Kep Ding – 83 (Dimno’ Pa)


url: =Dahpihna thupuak ~ Pa. Thang Khan En (Lian Go Khup) :: ZOMI DAILY\nposted on 8 April 2016 at 8:33 am Lomkholna: Dahpihna, News, Zomi\nKawlgam sung Mal Suangzang khua pan USA gam Tulsa, OK ah nuntakna nuam zaw ding ngimna hang a, a pem ( lal), Pa. Thang Khan En (Lian Go Khup) in April 06, 2016 nikai nai 2:00PM in Tulsa khuapi sung a om St. Francis zato pan ong nu sia hi.\nKhazih sungah i sangam leh i ci le sa sunga Zomi khat in lam-etloh pi in damlohna hang tawh hong nutsiat ciangin a nutsiat sisan kizoppih mi khempeuh tawh Zomi Innkuan USA in dahna kithuak khawm hi.\nPa Thang Khan En ( Lian Go Khup) pen tulai tak a, a tenna USA gamsung Tulsa khuapi ah a ma i upna kibatpih leh pawlpi mi a lakna Full Gospel te inntekna tawh vuina ki nei ding cih kiza hi. Amah tawh hun nunung bawlna ding pen April 8,2016 (Friday) nikai nai 2: 00 PM- 4:30PM hi ding a, FGA biak inn hi ding cih zong kiza a, pawlpi mite leh Siate in a kisam khempeuh hong vansak a hih man un zong Khazih sungah Zomite ki-itna a thupina ki mutoto hi.\nPa Thang Khan En Lian Go Khup) in i biak Pasian kiang hong ciahsan ta a hih manin a dah a kap sanggam u le nau, nu le pa leh inn sung dongta khempeuh tungah hehnem siampa Khasiangtho in hehnepna hong piak ta sak ta hen!\nPrevious: US gamsung khualzinna pawlkhat – 97\nNext: Dahpihna thupuak ~ Pa Thang Lian Mang (Gualnam)


url: =Portugal leh Spain palik te’n lengthei sungah akiselsim vankham 745kg mankhia :: ZOMI DAILY\nposted on 18 January 2018 at 2:48 pm Lomkholna: News, Sawltak, World\nPortugal leh Spain gamnih thunei te’n guihtheih khamtheih vankham “Cocaine” bekbek akigawm in 745 kg mankhia uh cih Reuters te’n genkhia uhhi. Tua Cocaine tepen lengthei “Pineapple” bangdanin asungah selsimin apuakna panin akimankhia ahihi.\nTua Cocaine bekbek akigawm in 745 kg (1642 pounds) tepen South America gampan in kipankhia in, Europe gamsung muntuamtuam ah zuakding in akipuaksawm ahihi.\nHih Cocaine teng akimat banah vankhamsem Gang Member zong mi 9 ki mankhia uhhi.\nHihbangin Cocaine ki gukpuakzel cihpen Portugal leh Spain gamnih te’n theihna neikhin uh a, abeisa April 2007 kumpek in gamnih kipawlkhawm in akansimdet uh ahihi.\nVideo: Portuguese, Spanish police bust huge ‘pineapple’ cocaine ring\nTutung petpet ciangin Europe gamsung tembaw “Shipping Containers” tawh puakding in Pineapple sungah akiselsim Cocaine honpikhat akimankhia hi ci ‘n Wednesday ni in gamnih thunei te’n genkhia uhhi.\nPortugal pain thukan ahi Portuguese Investigators te’n Statement akhahkhiatna ah hihbang in gamtuamtuam aom vankhamsem Gang Member kipawlna te’n vankham tampipi European Continent sungah lutpih zelzel uh cihi.\nMore: Mandalay ah 60 Billion Kyat manneiding vankham kiman\nTuabang in vankham akipuak ciangin Iberian Peninsula kici kuamsungteng kinawkden a, tuamun pen Cocaine leh adang vankham Drug tuamtuamte alutna Major Entry Point khatzong ahihi. Tuapanin Europe gamtuamtuam leh Latin America cihtetawh kizom uh a, migilo vankhamsem te’n North Africa leh West Africa paninzong vankham tampipi puaksimden uhhhi. Sawltak #zomidaily\nPrevious: Tungzang – Gamlai lampi vai ~ Pu Thangboi\nNext: Paradigm Shift ~ Peter Suumpi


url: =Zomi Numeite laamsang ni ~ Cing Van Kim :: ZOMI DAILY\nposted on 15 November 2016 at 7:43 am Lomkholna: Article, Cingvankim\nTu laitak leitung ah a kipakta mahmah numei khat in Malala Yousafzai ahi hi. Amah pen Pakistan gam mi hi a, kum 15 pha pan hi. Amah in Pakistan gam Taliban migilote’ khut nuai-a om numeite pilna sinna le sangkah nading a hanciamna hangin 2012 October kha sungin Taliban-te in thau tawh kap uh ahih manin nasia liam mahmah hi. Pakistan gam galkap zato ah lum masa phot a, tua khit teh London khua Elizabeth zatopi ah va lum hi. 2013 January kha-in zato tuak hi.\nTime magazine in ama’ tangthu gelh nadingin US$ 3 million pia uh hi. The Kids Right Foundation in 2011 kumin International Children’s Peace Prize pia uh a, Pakistan kumpi in zong 2012 kumin National Peace Award pia uh hi. Tua pahtawina min pen Malala Peace Prize ci-in kheel uh hi. Naupang kum 18 nuaisiahte kipia pahtawina ahi hi. 2014 kumin Nobel Peace Prize kipia a, Nobel Prize ngah khempeuh lakah a khangmoipen ahi hi.\na) Pianken lungsim\nb) Innkuan sung kipattahna pan\nc) Zawn luatna hang\nd) Zo ngeina hang\ne) Kiimlepam hang\na) Pilna le siamna sinsak ni\nZomi sungah teekte in mote thu kidong ngei lo a, papite in zong zite thu kikuppih ngei lo hi. Nu le pate in zong tanute thu kikuppih ngei lo hi. Tua hangin “Zomite in numei pongpong simmawh” kici ngei hi. A taktak pen Zomi numei a tamzawte in pilna na kinei lo a, lokho thei, singpua thei, an su thei, cih ciang bek kihi ahih manin thu dot taak le thu kikuppih taak hong kisa lo na hizaw gige hi.\nTuhun ciangin numeite in pilna sangpipi kinei ta hi. Pilna nei numeite na kizahtak veve a, na kithusim veve hi. Mote in pilna na nei peuh leh teekte in thu kidong pah lel hi. Zite in pilna na nei peuhleh pasalte in thu kikuppih pah lel hi. Tanute in pilna na nei peuhleh nu le pate in thu kikuppih pah lel hi.\nPapil sangin Nupil in tate makaih zo zaw a, zong khuasuah zaw, ci-in kigen hi. Bang hang hiam cihleh pate pen nuntak zongin zinsuk zinto uh a, tate pen inn-ah nu tawh tam omkhop zaw uh hi. Nute in pilna na nei phot limlim peuh leh tate in zong pilna hong deihtuam pah lel uh a, sawlsawl zong kul se loin, amau le amau-in lai hong hanciam tawm pah lel uh hi. Pilna nei nute in a tate laisim dingin pum sawl gawp pong lo uh a, a gei-ah tutpih ngiatin, simpih uh hi.\nTua ahih manin a tate mipil, misiam suah zo uh hi. Pilna nei lo nute in a tate lai sim dingin pum sawl gawp pong uh hi. A tate in zong a nu khembawl pian thei uh a, lai sim lopi lai sim kineih khem pongin, sang lai ahi lo laibu dang peuh na sim hithiat thei mawk uh hi.\nb) Numeite mun pia ni\nKa sangkah lai-in kipawlna khat ah panmun kiteelna om hi. Makai khat in, “Pawl lutang dingin numei hileh a thukim teng in khut lam,” hong cih ciangin numei tampi om napi, khat bekbek in a khut hong lam hi. Hih pen numeite sungah a muan taak om lo zong hi thei kha ding hi. Zomi numeite in i lungsim i niamsak loh ding kisam hi. Mun hong kipiak theih nading le hong kilapsang theih nadingin eimah mah zong mun a piak taak, a lapsang taak ihih ding kisam hi. Midangte in hong hehpih, hong neubawl ding sangin thu hong kuppih ding lunggulhhuai zaw hi. Cing Van Kim\nPrevious: Hillary in FBI Director pa’ hangin kiguallel hi ci ~ Thang Khan Lian\nNext: Zomi Youth Forum bawlding vai taangkona ~ GZA


url: =Double Circle Boomerang Reversible Laminate Necklace – Smashfire Designs\nHome › THE LAMINATES › Double Circle Boomerang Reversible Laminate Necklace\nDouble Circle Boomerang Reversible Laminate Necklace\nBlack/White - $135.00 USD Orange/Brown - $135.00 USD Turquoise/Brown - $135.00 USD\nDo you have a love affair with boomerangs... in laminate?! Flaunt your modernist love for anything and everything mid century modern with this oh-so-cool-and-unique necklace!\n*Also available - Turquoise/Brown and Orange/Brown*\nMeasures 2 3/8" from top of tube bail to bottom of pendant x 1" wide


url: =Dahna Pulakna: Pa Cin Suan Lian in hong nusia\nDahna Pulakna : Pa Cin Suan Lian in hong nusia\nTennessee Gamkee, Nashville khuapi a om Pa Cin Suan Lian-te innkuan, Dec. 20, 2013 (Friday) ni in zato kilak dingin, a lawmte mawtaw tawh a paina panun tuahsiatna hong phukha uhhi. Pa Cin Suan Lian’ zi, Nu Awi Lun Cing pen a phei-guh liam in, a nuntakna sukha ding ahihloh hangin, naupai ahih manin limtak in kibawl thei nailo a zato lumlai hi. A tanu Lia Man Geel Sang (kum 2) pen tu in zato tuakzo hi. Pa Cin Suan Lian ahih leh, a tuahsiatna pan nakliamlua ahih manin Dec. 22, 2013 (Sunday) ni in, kibawlna zatopi panin aleitung nuntakna hong nusiata hi.\nPa Cin Suan Lian hong nusiatna hangin adah akap a om, a zi leh a tanu a kipan, meeltheih tanute, khuapih tuipihte, pawlpi mipihte leh Zomi kipawlna sung a pawlmite tawh akibang in, Zomi Innkuan USA, Executive Committee pawlzong nakpi takin kidah mahmah hi. Ama hong nusiatna hangin dahnabek hilo, a zi leh a tanu-te zong phawk in kikhasia mahmah hi.\nPa Cin Suan Lian pen Zogam pan Laitui khuami, Mal Neu beh hi a, a hong nusiat laitak in kum (31) phapan hi. A innkuan un US leitang ahong sik zawh uhzong sawt nailo a, US gam sung ah nuntakna thak lam dingin zan lam nasep kuan in a hanciam mahmah mi khat ahi hi.\nPa Cin Suan Lian luanghawm pen Nashville khuapi a om, RC pawlpi in hong vuisak ding a, zandiak a kiphut, Zomi Community of Tennessee kipawlna in ahi thei zahin panpih ding cih thu kiza a, dahna sung pan kikhalum tuam mahmah hi. Pa Cin Suan Lian tawh kisai thu a kan nuam, a thei nuamte in Sia Khuppi (803-497-2924) leh Pu Tual Khan Suan (615-715-5147) tung ah kikan thei ding hi.\nPa Cin Suan Lian hong nusiatna hangin adah akap khempeuh anungta Pasian in hong hehnem in thathak ahong guan dingin thu ka ngen uhhi.


url: =Hun Manpha (Precious Time) ~ Dal Lam Mang :: ZOMI DAILY\nposted on 4 January 2016 at 9:30 am Lomkholna: News, Zomi\nLeitung ah nate ki khelkhel in hunte zong hong ki khelkhel hi. Kum luite bei in kum thakte hong tungin, hun luite bei in hun thakte hong tung hi. Leitung le mihingte hong ki bawl laiin hun ii ukna sungah hong ki bawl ahih manin ih nuntakna ah “Hun” (Time) cih pen thupi mahmah hi.\nMihing le Hun: Leitung ah ih om lai tengin mihingte khempeuh hong uk den khat om aa tua in hun ahihi. A neu, a lian, a moi, a ham, mihau, mizawng, mikang, mivom le leitung na khempeuhte hun in a uk hi. A hingte bek hilo in a site na ngawn hunin uk lai zen hi. Mi khat a sihkhit ciangin a ki vuikhit ni khat ni nih sung le kum khat kum nih sung ki bang nawn hetlo ding hi. Tua a hih manin hunin bangzah in hong uk cih ki langh mahmah hi.\nHunin mihingte uk cih bek hilo in mihingte nuntakna mahmah le hun pen a ki khen theilo na hi leuleu hi. Mi khat bangtanvei nungta ding cih hun tawh a ki teh to ahihi. Ih nuntak sungin mimal khempeuh in hun khatta aki nei kim ahihi. Tua hun khatta aki neite lakah ni khatin ih hun neihzah ki bang kim leuleu hi. Ni khatin nang hun neihzah le kumpipa Obama ii hun neihzah ki bang hi. Pasian in teltuam paihtuam nei hetlo in mi khempeuh a ki bangin hun hong zeksak hi.\nPasian le Hun: Pasian in hun pua lam panin leitung na khempeuh hun tawh hong uk hi. Amah pen hun pua lam ah om ahih manin leitung hunin amah uk khalo cihna ahihi. Tua ahih manin Pasian adingin ni khat zong kum tul hithei aa, kum tul khat zong ni khat hi thei leuleu hi (1Pet 3:8). Hun a uk Pasian ahih hangin, leitung mite tawh a ki zopna ah hun thupisak mahmah kawikawi hi. A hun lo pi in na mawk sep hetlo hi (Ps 102:13, John 2:4; 7:6; 1Pet 5:6).\nTua ahih manin Pasian tawh vai na neih leh hun zahtak ding thupi mahmah hi. Ki khopna le biakpiaknate ah company nasepnate sangin hun man mahmah zawk lai ding ahihi. Tua bek thamlo in Pasian in hun tawh nasem ahih manin ama hun cinglo pipi aa ngak lah tengtungloh ding ahihi. Ngak cih pen haksa ki sa mahmah tek hi. Ahi zongin a ngakzote thupha ngah hi kawikawi hi (Isa 30:18). Saul in Samuel na ngak zolo ahih manin a kumpi gam suplawh hi (1Sam 13). Hun thupisak, hun zahtak in, hun tawh na a sem Pasian ahihi.\nTulaitak Hun (Present Time): Nitumnalamte in hun a khen uh ciangin nam thum bangin na khen uh hi. Tuate in a beisa (past) hun, tulaitak (present) hun le mailam (future) hunte ahihi. Hih hun nam thumte a vekin thupi mahmah hi. Tuate lakah tu mahmah aa na neih na zat lian ahi tulaitak na hun pen thupi mahmah hi. Tulaitak na hih, na bawl, na sep khatin in a beisa a hi ding na tangthu hong sutsak ding hi. Tua bek thamloin tulaitak na hih na bawl khatin na mailam thu dingte gengen kholta hi. Pasian maipha zong ding na hih leh zong tulaitak hun hoih penpen hi pah hi. Denciang ci ken, zingciang ci ken! Ziakai ding hiteh. Tu mahmah, tulaitak in Pasian maipha zongin.\nHun a zat siamte le a zat siamlote nuntakna damdam in hong ki khai litlit pah ding aa, kum 5, kum 10 bang ciangin hong ki naak khaih mahmahta ding hi. Tua ahih manin midang khempeuh tawh aki bangin na ngah ahi na hunte manpha mahmah ahih manin na hunte zahtak in. Na hunte zat siam in. Hun a zek siamte in gualzawhna lianpi ngah ding uh hi.\nPrevious: US gamsung khualzinna pawlkhat – 2\nNext: Kawlpau ah Zopau tampi kihel ~ Hau Za Cin


url: =Tulai Pawlpi pawlkhat te buaina – II :: ZOMI DAILY\nTulai Pawlpi pawlkhat te buaina – II\nposted on 31 January 2015 at 2:23 pm Lomkholna: Biakna, Khaibawi, News\nPawlpi Minvai: Lai Siangtho thuciamlui lai-in Hebrew kamin Qahal cih na zangh uha, ei pau in Pasian mi or Pasian tel Israel te acih nopna hi, aci zong om hi. Thuciam thak ah Greek kamin Ekelisia cih na zanga, a kisamkhia, a kitel tuamte cih danin a khiazong om hi. Mangkamin Assembly, Church cih bang dan a tuamtuam in na khia uh hi. Khanglam aom Zomite’n Pawlpi cih kammal zangin saklam aom Zomi te’n Saptuam cih bang danin na zangh uha, I deihna I cihnop aki bang ahi hi. Church cih kammal hong zangkhia masa pen I Topa Zeisu hikha ding hi. Bang min bangmin na vawh zongin Church(Pawlpi) cih kammal na zat leh na nu, napa, na pi, napute pianma pek-in I Topa Zeisu in na zanghkhin cih phawk in. A min na suklaih na tolaih hang na lungsim leh Pawlpi paidan Lai Siangtho tawh aki tuahkei leh Pasian thu tawh kituak a, a kalsuan nuamte’n hong taisan ngamlua lel ding uh hi.\nPawlpi kei phuhsa hi: I Topa Zeisu in I will build my Church (Matt 16: 18) naci ahih manin Pawlpi phuankhia, pankhia masa pen I Topa Zeisu hi-a, Singlamteh tawh na kipsak hi. Pasian mizat MN.Thomas in tua thu na nak tellua ahih manin “The Church without the cross is a social organization”(singlamteh tawh aki phutlo Pawlpi pen leitung ki pawlna hilel hi), naci hi. Tua ban-ah The blood of the Martyr’s are the seed of the Church (misiangthote sisan in pawlpi piankhiatna ding khaici hi) nacilai hi. Tua hina pi’n hih Pawlpi keima phuhsa hi, koma patkhiat hi, no zanmah mi hilel uhteh, noma thu hong kimang kenteh kei thu bekmah thu cining, hong mangnuamlote taikhia lel hen, dawi pawlpi asuah kei nak uh leh phamawh sakeng ci-a, Pawlpi a makaih ngam sia, upa pawlkhat Zomi sungah ki omta zen hi. Lai Siangtho limtak simlo, Pasian zahtaklo, Sang limtak kahlo uha, MN Thomas gen danin Pawlpi pen leitung ki pawlna, panmun ngahna, mi ukna, gilpi ading ngaihsutna peuhin a zang, mi pawlkhat om uh hi. Tuaci bang munte ah Pasian thu leh Lai Siangtho tawh limtak a kalsuan nuamte’ aom khak leh tua ki pawlna paikhiatsan ngam lua uh hi. Iplah lolua uh hi. Thupi salo lua uh hi. Hici bang dan a kizatna mun Pawlpi peuhmah I Topa Zeisu innteklo ahih manin cihmah hunin nuamngeilo hi.\nFellowship leh Group tello : Fellowship cih ciangin khat le khat ki thuah khopna, thu-um mite khat le khat ki thuah khopna, ki pawlkhopna hi-a, nungzuipi masate ki khawlkhopna mun-ah hih kammal na zangh uh hi( Sawltak 2: 42). A deihna atel te’n lai limtak a simte’n milak khawngah ko Pawlpi ci-in genngam, zanghngam khollo uh hi. Hih sang a, a suukzaw khat omlai a, Group or connect group ahi hi. Namdang Pawlpi a belhbomte, amau hun-awng kal-a kikhawm pakte a sapna uh hi-a, laitam simlo, bangmah thunung thuma a ngahsunthei mello te’n milak ah ko Pawlpi, ko Zomi Pawlpi cih kammal zangh ngam uh hi. A belh uh Pawlpi makai Pastor te mai-ah lah Pawlpi a, ading zonai hikei ung, ci-in, Zomi bangmah atel nailote lak-ah lah Pawlpi khat in hong sanguh hi, ci-in mipi hong khem uh hi. A nunguh a zuinuamlote, a thu uh a manglote Zomi itlo, minam itlo ciziau lel uh hi. Pawlpi kician khat in a thuneu penin register, letter head, bylaw etc, nei hamtang uha, tua bang a neilote a pumtung leh a inndim in Zomi leh Pasian min a gelh zongin bel vetken kisiik ngeiloding hiteh. Hici bang mite Zomi min leh Pasian azuak, a daisuak uh hilel hi. Sum le pai, huhna themkhat ngahna hang lel tawh na minam leh na Pasian zuakngei kei in. Hici bang mite makaihna ki pawlna buai pel mawh hi. Fellowship hoihlo cih nopna hilo in a ut banga paipihte hoihlo a cinuam I hi hi.\nMakai utluat man hi: Lai Siangtho sunga Pasian mizat, makai dinga a telte pawlkhat bang in theikhol peuhmahlo, pawlkhat bang lah utlolua kisa nialnialta leh nialzoloi uh hi. Moses bangin nial cih tak-in a nial hangin nialzolo hi(Pai 3:5-12). David bang lah tuucing in gampalak ah aom laitak hi-in theikhol peuhmahlo hi. Tua hita leh Pasian in na zangh teitei, na tel teitei hi.Tua ahih manin biakna makai ding peuhmah sia hita leh upa hita leh a utlua, a semnuamlua a, mi pawlkhat adap mai etet, Mee a dap zonzon peuhmah zatvetlo ding thupi hi. Tuaci bang mite in Pawlpi hong buaisak nuam thei uh hi.\nPasian nasem biakna makaite simmawh hang hi: Uziah kumpi pa’n siampi 80 a tuhsawm manin a taltangah phaknatna om hi( II Khang 26:18-22). Siampi Eli ta te’n Siampi nasep a simmawh manun galsungah sikhin uh hi( I Sam 2:12-35;3:12-14). Elisha lukolhpa ci-a, a zahko naupangte Pasian in naupang hi, cituanlo in Vompi nih in balzan hi(II Kum 2: 23-24). Moses leh Aron pen Korah leh a pawl te’n a lang pan manun mihing 14700 leihawm in valhtum hi(Gam 16:1-50). Tuhun nangawn ah Pasian nasem taktak Pastor te leh UPa, biakna makaite a langpan’ a gensiasiate Pawlpisung, innkuansung nuntakna na enlecin na enhetlo tampi na omding hi. Sum le pai inn le lo a neihkhaphial zongun a tate, bangci nuntak, Kha lam-ah, pilna sianna ah, zi le ta vai ah a tuahpha hetlo Zomi sungah tampi omkhin hi. Hong kisim mawh leh hong ki nuainet leh thukse kei-in. Pasian in nangtang in akhauhzaw in thukdinga, ama uh a nuntakna uh khimzing mahmah, bing mahmah ding hi. Kumpi Sual in Pasian nasem kamsangte a bawlsiatteh a tungah lunggimna tungsemsem in a gamsung buai semsem hi.\nA Theihhuai Thu Pawlkhat:\n1. Pawlpi buaina a daihtuamna dingin: Khanglui lai in khua khat peuh asat uhteh, hausa sem ding, siampi semding, siik sekding, tuilam asai ding cih bang dan a tuamtuam in na kikhen dimdiam uha, tuaci bang omna khuate, khua kician in kiciam teh hi. Tuamah bangin Pawlpi khat I din sawmteh Lai Siangtho limtak simphot in kei Pasian in bang talen hong pia, ka lawmte bang talen pia cih tel photding thupi hi. I vekpi in upa I sepnop, I vekpi in sia I sepnop mawk a, a nakhem peuh I sainop detke mawk leh bel kuamah tawh kipawl vetlo a eikia tangding vetleng minam cidam na pikhat leh mi dangte tawh ki lemna pikhat hikha ding hi.\n2. Pawlpi khat peuh, ki pawlna khat peuh ah nalut dingteh: Pasian thu tawh a kalsuan nuamta ding leh minam itta dingin Pawlpi khatpeuh na lut dingteh bang hiam, atup a ngimna uh, bang cidan hiam, a kalsuan dan uh cih dongtel masa, kantel masa inla muhtheih in a laitawh hong lah theih uha, tua na lungkimpih leh lut panin. Tua lopi amau kamsiam leh tanau meltheih vaikhawng tawh nalut miau mawk leh na kisik peuhmah ding hi. Hun neihteh aban zomzel ni.\nPrevious: ZAM Thupuak :: 01 February 2015\nNext: ZYA Sisan hawmte fund zonna vai\nCovid-19 leh Zomi te khamuanna ~ Neng Za Khup\nSuu Kyi President a ngah khakding Myanmar Parliament Chief patau mahmah\nKa sum thalawhcil a, ka pa hong tangthu gen\nKuala Lumpur, PWTC geinai aom lui sungah mihing pumpi akikoih Luggage 2 kimu\nZOSIAM nasepna pan Zogambup leh Kawlgambup nasepna ah ~ Sia Pau Khai


url: =Lizet\tAugust 11, 2020\nDidn’t see anyone else doing this hike. Lots of bugs.\nMarlene posted a new hike log, O’Leary 7 hours, 55 minutes ago\nTerri posted a new hike log, Humphreys 9 hours ago\nT Bucky posted a new hike log, Eldon 9 hours, 35 minutes ago\nT Bucky posted a new hike log, Humphrey’s 9 hours, 44 minutes ago\nValerie posted a new hike log, Humphreys 9 hours, 45 minutes ago


url: =Mi 3 om (Zomi State athukimlo) :: ZOMI DAILY\nposted on 15 September 2018 at 12:36 pm UTC+9:30 Lomkholna: News, Politics, Thangboi\nKawlgam sung pan Zomi State lamkhiat ding vai athukim lo mi 3 om hi.\nTua 3 teng zong tulaitak kawlgam sung a om khat zong omlo hi. Tua 3 lak ah 1 pen kawlgam mi zong hilo in kawllai malkhat zong a theilo khat hi. Tua ahih man in kawlgam nainganzi atheihna ding thu omlo ahih man in athukim loh pen ih sang thei hi.\nZomi adeih hetlo te zong Zomi min tawh nektheih dawn theih apian ciang in aduh masate asuah mah bang un tu a Zomi State athukimlo te zong Zomi State akingah ciang in alungdam masa pen te hong suak veve ding uh hi. Amau’ khang in amukha kei phial zong un atu atate un Zomi State i gahte nuamtak leh lungdam tak in ana nekna ding un thu ih ngen hi.\nTheih ding ah\nRevolutionary (ေတာ္လွန္ေရး/ Tawlanzi) nasep peuhmah leitung ah mipi’ thukimna kila masa dihdih ngeilo hi. Kisam asa, a uk avei te’n pankhia uh a, athukim pih mipi te’n panpih theih bang in panpih uh a, lawhcinna a om teh alang panpan teng bang in ne masa duh masa kha thei zawsop lai hi.\nNainganzi ih cih pen LST dan a peello piang hamtang ding cih theih omlo a, piang ngeilo ding cih theih zong om tuanlo hi. Piang thei pianglo thei hilel hi.\nTua mah bang in Zomi State zong peello kingah ding cih theih omlo a, kingah ngeilo ding cihtheih om tuanlo hi. Nainganzi ah apiang theilo bang mah omlo hi.\nMihing’ lampan ih hanciam ding ih tavuan hi. Kawlgam ah state piakbeh loh phamawh tampi om ahih man in Zomi State zong ih hanciam nak leh ngahloh ding sang in ngah ding lam et omzaw hi.\n2008 thukhun pen Zeisu’ hong kumkik dong akimang ding hi peuhmah lo hi. Kawlgam ah suahtakna ngah khit gam thukhun kum 14 val akip om nailo hi.\nZomi Movement na pahpih zawh kei leh zong langpan kei lecin nang leh nasuan nakhak ta ding in hoihzaw peelmawh ding hi. Genkhialh a om leh ngai dam\nPrevious: Pilna tawh kisai thu kihilhna ~ Pau Khat Suan\nNext: Kha siangtho sunga kiphumna ~ Rev. Hau Lian Kham


url: =Koi zaw tawh na kalsuan diam? ~ Khup Lian Thang :: ZOMI DAILY\nposted on 17 July 2018 at 7:20 am Lomkholna: Article, Khuplianthang\nLeitung ah tawmvei nuntak hun sungin mimal kim ciat in amau’ hihna amau’ tangthu ding a at ciat ahi uh hi. Tua ahih manin na nuntak sungin midang te in bang dan in hong ciapteh dingin na ut aa, na sih khit ciangin na tangthu ki koici ciapteh leh na ut hiam? Na zi na ta, na tute leh nang ii suan leh khak te in hong bangci muh in, bangdan in hong ciamteh leh na ut hiam? Mihing khat na hih nak leh thu ngaihsut theihna, a sia a pha khentel theihna a nei na hih manin na ut leh na deih lampi khat peuhpeuh pen nang leh nang’ teel ding hi in, tua na teelsa lampi tawn in na pai na pen nang’ tangthu ding hong hipah ding hi.\nThu leh la khat peuhpeuh, na maban na sepna khat peuhpeuh ah lungsim siangtho sak sitset sa in lungngai inla, hazatna le muhdahna, engna huaiham na a om vetlo dinmun panin lungsim nem tak in lungngai hithiat peuh lecin na sep na bawlna na kalsuana na kampau na mukpau nate ahoih maw asia cih pen na khentel thei ding hi. Tua na lungsim tawng pan in na theih ahi thuman thutak na theihna pen Pasian in mihing a hong pian sak limlim in a hong piak ahi a sia apha khentel theihna lungsim ahi hi. Tua a sia apha khentel theihna tungtawn in na lungsim tawnga na theih ahi thuman thutak ah na gamtatna in zuizo maw zuizo lo, sem maw semlo cih tungtawn in nang bangdan mihing na hiam cih hong kikhen sat ding hi-in tangthu in tua dan in hong ciamteh ding ahi hi.\nISIS te’ gamh-tatna\nTu laitak in leitung ah a lipkhap huai penpen gamh-tatna a khauhpai mahmah ahong pian khiatna bulpi ahi ISIS te, Syria gam kumpi Assad, galpi nihna lai aa buaina khempeuh ii pupi ahi Adolf Hitler leh Kawl galkap mangte’ kalsuan zia te ah ngaihsut huai leh pilna hong pia khop ding thu manpha tampi om hi.\nISIS te in a biakna upna paulap in amau’ biakna amau’ upna a um nuamlo khempeuh leitung pan in beimang sak ding, tua bangin cikzet huai tak in gamh-tatna pen amau’ pasian deihna leh a man gam tatna hi ci in sang uh hi. Tua mah bulphuh tuma kum 10 kim pawl panin leitung ah buaina lianpi na piangsak zo uh hi. Tua buaina phualpi ahi Arab gam kuam teng pen Hell gam zahphial tawh kibangin lam-etna omlo in lungkhamna lungzinna bek tawh ki dim cip hi. Bangmah theilo mipi te, numei naupang te in gentheih haksatna, cikzet huai takin ngawng-tanna leh bawlsiatna thuak uh hi.\nAmau’ upna a sang nuamlo te, amau cih bangin a gamta nuamlo te khempeuh beisak mang dingin hanciam uh hi. Tua bangin biakna upna paulap in gamh-tatna pen tuma kum 1000 lai khawng pek a piang ngei khin thu khat ahi hi. AD 1096-1271 dong, 5 vei bang Christian leh Muslim te’ Crusade kidona hangin supna baina tampi apiang ngei khin ahihna tangthu ah kimu thei hi. AD 2000kum khit teh ISIS te’ hangin kum 1000 dektak dinmun ah ki nungkik kik tawh ki bang hi. ISIS makaite in pilna neilo hiam, tangthu theilo hiam? Hi hetlo hi, a makai pipa bang pil lua kisa in Ph.D a zo khat hi lai hi.\nLeitung mun tuamtuam pan in amau’ galkap dingin apai te zong pilna siamna nei vive hi lai uh hi. Tua ahih manin pilna siamna, hun leh tangthu te bangzah in na theih hangin mihing te’ nuntakna a noptuam pih dingin na zat theih kei zenzen leh pen khiatna a nei hetlo ahihna kilang mahmah hi. ISIS makaite in tuni ciang dongmah amau leh amau man kisa in, a biakna a pasian aa dingin a nuntakna apia ngamte ci in amau leh amau ki um lai uh hi. A lungsim tawng ah bel a sia apha pen thei mahmah veve ding uh a, tua bangin zuilo in a lehlam ah apaipai na hi zaw gige uh hi.\nAssad’ makaih Syria gam\nTu laitak aa Syria kumpi Assad in ama tokhom a kip theihna dingin sep ngamloh nei vetlo hi. 2011kum pan akipan a gam sungah tualgal piangah amah a langpang te dawm vetlo hi. Tuni dongin tualgal ki zom toto lai aa mihing 470,000 val (Zogam sangin tamzaw) bangin anuntakna beilawh khin a, 5 million bang galtai in om hi ci-in ki ciamteh hi. Leitung ah a cikzet huai pen leh leitung bup in a kham ahi Chemical Bomb zangin a galte that ngam hi. Hih Chemical Bomb pen leitung galpi nihna khit aa kiphut leitung bup gamte kipawlna ahi UN (United Nations) in a kham galvan khat hi napi in, Syria kumpi in na zang veve hi.\nTua a galte akapna hangin khuasung aa bangmah theilo numei naupang tampi te in sih lawh bai lawh uh hi. Tua bangin khua sungah Bomb khia hi leh agalte ban ah bangmah theilo numei naupang tampi si ding cih pen Assad in thei lua mahmah ding hi. Ahih ahangin ama’ tokhom akip ding ama’ deih bangin agam a uk theihna ding ahih nak leh na khempeuh sem ngam hi. Tu laitak in Syria te’ makaipi Assad na gei ah om hen la, hih bangin na gamtatna khial na kisa hiam cih dong le cin, khial kisa hetlo beklo in alangte’ khialhna bekbek hong gen beh lai ding hi. Bang hang hiam cih leh a ma’ kalsuanzia pen lampi man hi ci in tuni dong mah in um ahih man ahi hi.\nLam khat pan, Pasian’ piaksa ahi a sia apha khen tel theihna tungtawn in a lungsim tawng pan in a khialh lam pen theilua mahmah dinga, ahih hangin a tokhom deihna a min leh ama’ angsung a khual nate in amah mittaw sak aa, tua hangin a lam pai khial toto ahi hi. Tua lungsim pen kiphatsakna, angsung bek theihna a khauhpai luatna pan in hong luangkhia lungsim puakzia hi in, mihing hizah sikhin in a gam uh vut leh vai asuak hangin a tokhom mah len tinten veve in amah mah man kisa lai veve hi. Leitung bup in Assad ki lipkhap mahmah a, a tangthu ding pen maizumna tawh kidim ding ahihna pen mukholh sa ahi hi.\nA lipkhap huai Adolf Hitler\nGalpi nihna hun lai in Adolf Hitler in leitung ah kuamah in a sepzawh loh ding gamh-tatna lianpi na gamta hi. Tua hun in leitung ah pilna siamna khangto ta ahih manin tua pilna te zangin mite bawlsiatna leh mi a lomlom in a thahna dingin zang zaw hi. Jews mite 6 millions bang pen thautang tawh kap leh a thautang bei ding pammaih sa in, a lipkhat huai tak in Gas tawh that mang hi. A mah a langpang khempeuh leh kipawlnate khempeuh dawm vetlo in vatmai mang hi. A tawpna ah gal hong le vevel in a sih ni dongmah kisik kik tuanlo in ama’ nasep ama’ kalsuanzia mah man kisa lai veve hi.\nGual a lelh ciangin anuai aa a mi muan pawlkhat in na langpan in, a galte tawh kilemna a bawlsawm uh pen lamdang sa mahmah a, gam leh minam aa dingin hih zah aa a sem ahi kei hong langpang om thei maw, ci phial mawk hi. Amah leh amah man kisa mahmah cihna ahi hi. Ama’ dinmun pan in a gam leh minam aa dingin deihsakna tawh na asem a gam leh minam a it tawh a kibat hangin ama minam leh gam itna hangin minam dangte, amah a langpan te khempeuh beisak mang’ nopna lungsim pen a khial limlim ahi hi.\nTua lungsim pen amau minam aa ding bek deihsakna, ama aa ding ama ngimna bek a tangtun ding deihna, amau’ minam leh amau bek ki thupit kisakna, ki phatsakna lungsim puakzia te in a kiatsuk nang leh a lam pai khialhna bulpi te ahi hi. Hitler in a lungsim tawng panin Pasian piaksa thuman thutak leh aman gamtatzia ding theilo in omlo ding hi. Ahih hangin tua a theih thuman thutak sangin ama deihna ama tokhom leh a kiphatsakna lungsim in zo zaw aa, tua in guallelhna lam ah a kaisuk ahi hi. Tuni in leitung tangthu ah a lipkhap huai pen gam makai khat in kiciam teh aa, mite’ lak ah ama min a kilawh sim in a gam mite maizum in mai mial uh hi.\nKawl galkap mang te\nKawlgam’ nuntak haksatna, leitung ah a zawng pen dinmun ahihna, amau galkap te pen gam uk asiam lo ahihna, mipi in amau deihlo uh aa Daw Aung San Suu Kyi a deihzawk na pen theih huai mahmah leh ki lawm hi. Ahih ahangin tuni dong mah thu gen uh leh, amau hangin Kawlgam gam khat in a ding zo den ahihna, amau hangin Kawlgam a kikhen kham dektak dinmun pan in tuni dongin a kip suak ahihna, amau hangin gam sungah daihna aom ahihna, amau galkap te om kei leh leitung gamlim pan in Kawlgam bei ding ahihna, amau’ etcik loh in Kawlgam pen Democray gam a kalsuanna ah tangtung zolo in lamkal ah ki puk thei ding ahihna te gen phapha uh hi.\nTua bang ngaihsutna aneih na ahang pen tokhom a kip ding deihna, amau’ angsung bek khual in a gam mite’ aa dingin a khual vetlo lungsim puakzia, a na sep nate khial hi ci nuamlo ngiat lo hi. Kiphatsakna ki liat sak luatna lungsim khauhpai mahmah hi. Mihing khempeuh tunga Pasian piak a sia apha khentel theihna pen hih galkap mangte in nei uh hi. A sia koi hi aa a pha koi hiam cih pen thei lua ding uh hi. Ahih hangin Kawl galkap makaite in a sia, a paikhial lungsim puakzia leh kalsuan zia na tel zaw uh hi. Tuni in Kawlgam mite in galkap te a likhapna, hong pai lai ding tangthu ah amaute ki bangci gengen ding cih te ngaihsut sak leng, a eng huai vetlo gam makai leh ahehpih huai mihau milian pi te a hi uh hi.\nMi gilo te a dinpih om veve\nHih bangin apaikhial gam makai te pen kum sawtpi a din zawhna ahang thupi mahmah khat na om lai hi. Amau’ sep bangbang a panpih gamlian pawlkhat, gtn; Russia, Sente leh amau’ angsung hamphatna ding leh thuman thutak enlo aa, a mimal aa a pumgup leh angsung bek a khual, panmun deih leh maipha mu nuam mi pawlkhat te in zong a na sih dinpih veve uh hi. ISIS te sauvei anuntakna dingin sum le pai a ngahna bulpi khat ahi Namgimtui zuakna pan hi in, tua namgimtui a leisak Turkey leh Arab gam pawlkhat ahi zongin, sum leh pai ban ah Media nasepna tawh apanpih Qator gam ahi zongin gam tuamtuam pan in a simtham in na kipanpih ahih manin sauvei pi a nungta zo uh ahi hi.\nTua mah bangin Syria kumpi Assad zong, a sep bangbang Russia gam in na panpih aa a kisam thauvui thautang, galvai pilna siamna ahi zong na dinpih na panpih den uh ahih man a utut sem ngam in, leitung gamte’ kipawlna ah alianpen ahi UN nangawn in kham zolo zenzen hi. Kawl galkap kumpite hih tan vei anuntak zawhna atutna a kho zawhna pen Sen kumpi’ panpihna hangin a nungta zo ahih na pen kician mahmah hi. Russia te in Syria, Sen kumpi te in Kawlgam ahi zong a itlua adeihsak lua mahmah cih zong hipah lo uh a, amau’ langkhat aa a suakta gamte (Liberal Countries, adiak in US) a langpanna hangin a na dinpih, leitung ah thu neihna a kituh na hi zaw uh hi. Tua pen aki sailo gam neute, bangmah theilo numei naupang in a na thuak lawh gawp na hi zaw hi. Bangbang ahi zongin a sia apha a theih gige hangun tua tawh akalsuan lo uh ahi hi. Itna neilo leh a lipkhap huai gamte hi ci-in mikhem peuh in aki ciamteh hi a, tangthu in zong na ciamteh veve ding hi.\nKhinkhai in pilna in lak ding kisam\nHih a tunga thu piangte pen leitung gam vai hi in mimal vai a hilo na sa kha thei ding hi. Ahih ahangin mimal lungsim puakzia in ki pawlna ii lungsim puakzia leh kalsuan zia hong hi to aa, tua pan in gambup sunga om mipi leh makaite’ lungsim puakzia leh kalsuan zia hong hito aa, tua pan in gambup ii nopsakna leh gentheihna in hong nung zuih ahi hi.\nISIS makaite, Syria kumpi Assad, Kawl galkap makaipi bangin nang leh nang hi kisa dik kisa den in na om kha hiam? Russia leh Sente bangin amau’ gam leh thuneihna te a khantoh semsem na ding deihna lianbek tawh a thumanlo a gilo mite na panpih kha zelzel hiam? Nang leh na innkuan leh nang ii angsung bek na khualna tawh a gilo, a tatsia, a thumanlo, meigong tagah te a simmawhte, numei naupang a thatte peuh a gumgum kha leh a dinpih tentan dinmun na hi kha hiam? Na gitlohna, na kiphatsakna, itna na neihlohna te pen tangthu ah a ki sutsut dingin na deih hiam?\nLeitung ah a thupi pen in Pasian hong piaksa a sia a pha khentel theihna pan in a pha in gamtatna lam ah hangsan takin kalsuan zaw in, thuman thutak in gamtat ding, mite’ nuntakna ah a manpha na hoih asep sak, a genthei te ahuh dingin leitung in nang hong deih hi. Na u na nau, na zi na ta, na innkuanpih te, na pawlpi mite, na siate , na kipawlna, na mipihte, na gambup in nang hong ngak hi. Tu mahmah in thuman thutak ah dingin la, meigong tangahte panpih in la, nang ii theihna nang ii kiphatnasak nate khempeuh nelhsiah in ta in. Na lungsim tawng aa a om ahi ahoih mahmah gamtathoihna, Itna veina te bulphuh kawm sa in na innkuan na pawlpi leh kipawlna, gam leh minam makaih dingin kipan ta in…\nNa nuntak sungin mite in bangci bang mi in hong ciapteh ding na ut a, na sih khit ciangin na tu na tate leh leitung mite in bangci bangin na tangthu a na sutsut dingin na deih hiam? Lungdam, Khup Lian Thang\nPrevious: A (3) veina Gambup Khawmpi (21st Century Panglong) nuamtak kizo\nNext: Russia gamsung World Cup kimawlna Stadium tualpikhat kicim\nKha 18 sung ISIS te matcip Fr. Tom suakta ta


url: =Malaysia ah palik khatin innluh in van guksawm ahih manin kiman :: ZOMI DAILY\nposted on 14 October 2017 at 4:46 pm Lomkholna: Malaysia, News, Sawltak, World\nMalaysia, Bangi vengsung ah avengte inn aluhsak guta khat kiman in, aki kancian ciangin tua gutapa pen palik khat nahi cimawk hi. Palik zong palik mawkmawk hilo in, Senior Police Officer khat cisawnsawn hi.\nBangi, Taman Bangi Avenue sungah zanhal Thursday ni in thupiang ahihi. District police chief Assistant Commissioner Ahmad Dzaffir Mohd Yusof in agenkhiatna ah nitaklam 5pm hunpawl in thupiang cihi.\nInnsung ah guta om cih palik te aki zaksak ciangin Bangi Police Station panin palik honkhat in delhpah uhhi.\nGuta om cih aki zaksakna atun uhciangin palik te’n a innkimteng velpah uh a, innnung kongkhak pen akibalsa in mu uhhi. Tuakhit ciangin innsung ah pasal khat temta tawisa in, inntung kahlei pan kumsuk hi. Tua gutapa pen avan agukteng tawh apaikhiatsawm hi a, avanguk tengpen ipsung khatah apuaklian laitak in kiman hi.\nPalik te’n amatsawm cianginzong mantheipaklo, palik te na lehdokik ahih manin, tawmvei kilaiphot uhhi. Ahi zongin palik te’n manzo veve uh a, Kajang Police Headquarters ah thudotna neiding in paipih uhhi.\nTua gutapa pen hoihtak thu dongcian in asitsit uhciangin amahzong palik khat nahi cimawk hi. Palik mawkmawk zong hilo in, Bukit Aman ah asem Senior Police Officer khat cisawnsawn hi.\nTua palik gutapa pen kum 31 gualpawl kici hi. Avengpa kum 45 aphakhin khatpen Financial Advisor nasep asem hi a, nasem in akuanlaitak a innsung aluhsak ahihi.\nRelated: Thailand ah Myanmar pasal khatin azi mipi muhtang in temta tawh dawtlum\nAvan gukte pen Computer leh Smartphone pawlkhat agu kici hi. Hih gutapa pen “Section 457 of the Penal Code for house breaking” thukhun tawh kizui in ni 4 sung kikemcip photding a, tuakhit ciangin thusitna Court ah ki neikikding cih kiza hi. Palik khempeuhzong mihoih, migina hilo cih hih thuthang in honglak hi. Sawltak #zomidaily\nPrevious: Zomi State Committee vai ~ Pu Thangboi\nNext: Naupang thu mangngilhmawh ~ Lian Tuang


url: =Kuala Lumpur, Bank Negara Station geiah meilengkhat kibung, meileng ziakaicip :: ZOMI DAILY\nposted on 23 November 2017 at 2:17 pm Lomkholna: Malaysia, News, Sawltak, World\nKuala Lumpur, Bank Negara Station geiah meilengkhat kibung ahih manin meileng ziakaicip\nMalaysia, Kuala Lumpur khuapisung aom Bank Negara Station meileng khawlna geinai ah KTMB te meileng khat kibung leplap ahih manin, Klang Valley sungteng meileng pawlkhat taitheilo cih NST pan kiza hi. Keretapi Tanah Melayu Bhd’s (KTMB) te’n Twitter Account tungtawn in agenkhiatna ah hih meileng akibut pen tuni zingsanglam 5am hunpawl cihi.\nTua meileng pen Sogo Shopping Mall ii agallam aom Bang Negara Station geinai ah apei pialkhia ahih manin, KL Station, Bank Negara, Putra, Segambut cih Station te ah meileng luttheilo a, khuasungmi meilengzang Communter tampitak nawngkalsak tuamhi.\nHih akibung meileng pen mipuakna hilo bilbel in, vanpuakna Cargo Train khat ahihi. Ahi zongin lampi khakcipmawk ahih manin, Klang Valley sungteng Rail Services tampitak nawngkaisak mahmah hi.\nKTMB Train Services tezong Station khempeuh nawkthei nawnlo ahih manin, Tanjung Malim – Kepong, Port Klang-KL Sentral, Tampin/Seremban-KL Sentral, Batu Caves – Sentul cihtengbek ah ki taisakphot hi.\nTua ahih manin KTM zanglozaw in, MRT tawh Sungai Buloh, Kajang, Muzium Negara, Pasar Seni cihte ah natuangzaw un ci’n KTMB thunei te’n zasak uhhi.\nVideo: Rail services disrupted as cargo train derails at KTMB Bank Negara station\nElectric Train Service (ETS) atuang Passenger te ahihleh MRT tuangin Sungai Buloh Station dong kituangthei a, tuapan in ETS tawh painading Destination mun kizuan theiding cihi.\nBatu Caves – KL leh Sentral – Sentul Lane atuansawm Passenger tepen Bus Services ki vaihawmsak in, Sentul leh KL Sentral Station te panin Bus kituangthei cihi.\nKL Sentral azuanding Passenger tepen Sentul Station mai ah Bus ki ngaksak cih kiza hi.\nKTMB te’n hih meileng kibutvai tawh Repair Works kibawlding a, Operation pen angei abatkik nadingin ni 2 pan ni 3 sungbang hun latheiding ci uhhi. Information Update atheinuam te’n KTMB’s Twitter Page ah ki entheiding ci uhhi. Nungdiak August khasung inzong KTMB te ii Cargo Train khatmah tuahsia ngeikhin hi. Sawltak #zomidaily\nPrevious: Kum 15 aphapan numeino khatin dailenbuk sungah nausuak, anu apa te’n agailam theilo\nNext: AA te Chin State sungah agamtatna uhtawh kisai tomcik kuppihna


url: =85 Breathtaking Dolphin Nail Art Videos Ideas — Dutchwindmills\n85 Breathtaking Dolphin Nail Art Videos\nHome » Nail Ideas » 85 Breathtaking Dolphin Nail Art Videos\nBrandi Gillespie. Nail Ideas. March 17th , 2018.\nTrending Articles Similar to Dolphin Nail Art Videos\nOther Photos in Dolphin Nail Art Videos\nRelated Posts to Dolphin Nail Art Videos\nLeave Your Reply on Dolphin Nail Art Videos


url: =Daw Aung San Suh Kyi in British Parliament ah Thugenna - TUNGZANG NEWS\nDaw Aung San Suh Kyi in British Parliament ah Thugenna\nNLD makaipi Daw Aung San Suh Kyi in Europe gampi sung gam 5 ah azin kawikawina pan England gam British Parliament upper house le lower house akigawm khawmpi hun sungah June 21,2012 ni-in thugenna nei hi. Hih Parliament khoppi ah thugen dingin leitung ah mi minthang taktakte bek mah a gensak uh hi-in, ASSK zong leitungbup mipil le mi minthangte sungah leitung le Asia pan numei masa ( The first Lady of Asia) cih min pia uh hi.\nBritish Foreign Minister Mr. William Hague in a genna ah, " Daw ASSK in Parliament khoppi ah a thugenna pen a thangah mahmah banah England gambup ading tangthu khat hi ding hi " ci-in gen hi. Tua banah Daw ASSK in Opposition Labour party makaipi nihna pa Mr. Harriet Harman i thudotnate khempeuh olnotak a dawn theih ziauziaunate zong mipil taktak ahihna ka thei hi ci-in, zahtakna kammal pulak hi.\nKawlgam khuahun (Condition) dinmun aki et ciangin Kawlgambup mipite khempeuh tawh Democrecy lampi tungah kalsuanna ding tawh kisai akhantoh semsemna dingin, British kumpi in nasiatak a panpihna le thapiaknate British PM David Cameron tangin Parliament ah pulak khia hi. Tua banah Kawlgam sung a om mualmi (Ethnic groups) te sunga buainate a manlang bei a, ki-it kilemna a om theihna ding le gamvai tawh Thong sung a om lai (Political Prisoner)te khempeuh asuahtak theihna ding cihte zong England kumpi in panpih lai dingin pulak uh hi.\nSource: Crazybag Online Family


url: =Zogam Mual minthang khat a hi "Len Nupa"\nLen Nupa cih pen Zomite' Tangthu ah mual minthang khat a kigen hi-in Zogam Tedim gam huam Ailam kici mualpi dawn Kaptel khua khung tai thum agamlatna mualpi nih kituah hilhelna, mualkuam zaang nopci mahmah khat ahi hi. Kaptel gam sung gammang tulak ( Reserved forest ) huam sungah omin, Tedim gam ciamtehna lim (Land Record) zumpi ah zong gamlim ki-en thei hi. Abeisa 20.03.1992 ni-in Sia Pau Za Khan panpihna tawh Len Nupa ah mualsuang khat thungetna tawh kiphut hi. Hih Len Nupa mual pen mual minthang khat ahih mah bangin, na lamdang thu tuamtuam apiangte athei nai lo, le a za nai lo tampi ki om lai hi. Len Nupa mual pen Tedim khuapi pan taisawm nih gamla ahih manin asawt lo-in hun nuam zangh dingin Len Nupa ah ih pai thei ta ding hi.\nLen Nupa thu ciaptehna : Falam gam leh Mizo gam dong a minthang, Len Nupa thu ih theihloh ding pammaih lua sa ka hih manin, Jan 3,2010 ni-in Kaptel khua AG sia Rev. Song Sian Pau kiang ah “ Len Nupa tangthu laibu khat ong bawl in; azaknop huai thu lamdang tampite ciapteh huai hi. “ ci-in ka cial hi. Tua ni mahin Hausa pa Do Za Tuang kiang ah,”Len Nupa pai nading mawtaw lampi na zong un la, Len Nupa a kiimah sing phuk lo, lokho lo, gam hal lo in sa zong beng sak kei-in “ci-in ka ngaihsutna ka kikuppih hi. 2011 kumin Teltui Zingsol (Vol. 2 ) sung ah azaknop huai Len Nupa thute ong hawm khia pah uh aa, tu-in tua laibu siksan kawm in kong gelh khia sawn hi. Kaptel pan Len Nupa lampi zong tukum March 2012 sungin lampi bawl/ tawh kipan zo uh hi.\nEtlawm mualkuam Len Nupa : Tua lai a apiang thu lamdangte hangin, ‘Si-khate khua ‘ hi ding hi, ci-in aki um, aki- lipkhap, Len Nupa pen Falam gam leh Mizogam dongin minthang hi. Falam gam ah khanglui mite-in ‘gamsa-te pianna mun leh a uk a ngakte omna mun ci-in um uh ahih manin gamsa ngen dingin ong pai thei zel uh hi. Mizo gam panin Len Nupa ahoihna en dingin akum akumin mi tampi ong pai uh hi. Ka neulai-in Len Nupa thu akigen ka za ngei aa, “ Tua lai va tung leng hoih lua ahih manin kiciah kik nuam lo phial hi ” ong ki cih ka mangngilh thei kei hi. Mangkangte-in zong abawltawm uh, fairyland, ci-in dawi gam dan tangthu tuamtuam nei uh hi. Ei Zomite-in amun, agam ngiat in, tuni-dongin ih muh theih, ‘ Si-khate khua ‘ kici, thu lamdang tuamtuam apianna, Len Nupa nei ihih manin ih, ih hampha hi.\nA kigen thu lamdangte : Taang lai-in tua Len nupa tui naak lam ah, mihing bangin a awk/ a Lua khat kiza thei zel ahih manin, ‘LuaZang ‘ kici masa hi. Len Nupa akipai ciangin aphual ah, “ Len Nupa“ ahih kei leh, ”Luazang kici-ngam lo aa ”Hausapi “ , ahk.” Ih pute Khua” kici hi. Suang Innka zong ‘ Hausapi Innka’ kici aa tua hi kei leh kigam -mang thei hi. Len Nupa pen ‘Si-khate Khawlmun ‘ zong ki ci hi. Khanglui mite in, misi ding a om ciang in a mang sung uh ah kilangh kholin a kha uh, “Len Nupa ah kikha tektek ung “ ci-in gen uh hi.\nBUANNEL pan LEN NUPA : PuThuam Thawngin Kaptel khua, kum 1867 kumin sat hi. Tual gal om lai hun ahih ciangin gal dal dingin Suangzang khua leh Tuitawh khuate na phut hi. Galvilnate kumsimin thumvei ta a-encik dingin pu Kai Tuah, Galthukan Mangpi in koih hi. Ni khat galvilin apai leh mual dawn zaang mun nopci khat mu aa, tua lai ah khua sat ding ngaihsun hi. Gam vel pha dingin vapai kik uh aa khua ong mui ciangin naupang lasa, mi pau leh khuang leh zam ging ngeiingaii a zak ciangin, khua sat ding khawl kik uh hi.Tua kuam zaang ah apai uh ciangin buan nel dikdek khuk ciangciang pha ahih manin, pu Kai Tuahin tua lai mun, ‘ Buannel ‘ ci-in min phuak hi.\nLen Nupa na pai nop leh : Tedim-Kaptel-LenTang mawtaw lamlianpi zong tu kum sung mahin azaizawin ki puahpha ding ahih manin, mun tuamtuam panin Len Nupa ah asawt lo-in, hunnuam ki zang thei ding hi ta hi. Kawl zaang aa atengte leh Tedim lampan a pai nuamte adingin, Tedim–Kaptel- Len Nupa lampi nuamtakin kitawn thei ding hi. Saklam panin, Laitui-Kaptel-Len Nupa hi ding aa, India gampanin, Mizogam leh Lamka panin zong kipai thei ding hi. Khanglam, Falam lam panin Munluah khua tawh taili bek kigamla hi. Nidang pek aa kipan Mizogam panin, Len Nupa’ hoihna le nopcitna en ding bekbek in agamlapi pan khe tawh kipai ziahziah hi. I Zogam ah hih bang gam minthang i neih khak lam thei loin, ei Zomite in i awlmawh mel kei le Pasian hong piak thupha a thusimlo hi ding i hih manin, dahhuai phial ding ahi hi. Tua ahih ciangin limtak aa ih puah, ih kepcing ding ih gamluah, ‘ Etlawm mualkuam LEN NUPA’ ahihi. Hun nuam zangh khawm dingin Len Nupa ah kimu ni.\nIh Zo gam sung ah Len Nupa bek hi lo-in, a-etnophuai mun thupi tuamtuam om lai hi. Lunglen Kawlpi, Inn Buk mual, Thah Puang Pawl leh a ki mu mengmeng lo ( a om takpi ahih leh) Thuam Tuilite zong hoihtakin ih puah pha ding hi. Zalui tung, Ngennung lam ah zong bak kua hawmpi khat om hi. Tua gei ah zong Meitei gal mangpa kikap lupna Suangsuang zong etnophuai hi. Hihte thu zong a theite-in ong gen le uh cin kiza nuam hi. Ih tangthu aa kigen Thawm tangvalte kidemna, mei apekna mun, Sialkong kan, zong limtakin ih ciapteh ding thupi hi. Tua ahih manin I Zogam ah Pasian khutma mun thupi/ mual minthangte kemcing in, i zun i puah siam ciat dingin Zomite i kihanthawn hi. Zogam le Zolei Topan thupha pia hen.


url: =Tahan Ah Electric Mei ~ Thu Tatuam (Siyin News)\nTahan Ah Electric Mei\nWednesday, September 21, 2016 Kawlzaang 1 comment\nTahan , veang nambat 13/ 14 pan electric mei meter seaute kungah nasep tudan etkakna Sep 20,2016 ni in vaipuak neite nei hi.\nHi veang 13/14 ah sia veangsung omte hanciamna taw concret khuam 50 bangh kiphut zo ahikom, ngaa masa tudan in kison hi.\nSrc: Ba Kyue\nibu winda September 22, 2016 at 7:40 PM